Bez zdrave sredine nema ni dobre hrane - Život - Dnevni list Danas\nPočetna » Život » Bez zdrave sredine nema ni dobre hrane\nOdržana dvodnevna konferencija "Hrana sutrašnjice" na Zlatiboru\nBez zdrave životne sredine nema ni zdrave i dobre hrane, poručeno je sa dvodnevne konferencije „Hrana sutrašnjice“, koja je održana u zlatiborskom hotelu Palisad, 1. i 2. oktobra, a čiji domaćin je bila opština Čajetina.\n0Piše: N. Kovačević 03. oktobra 2018. 15.00\nKonferenciju je organizovala Ambasada Švedske zajedno sa Opštinom Čajetina, Regionalnom razvojnom agencijom Zlatibor iz Užica, predstavnicima sedam lokalnih samouprava i mnogim preduzetnicima iz Zlatiborskog okruga. Uz brojne goste iz Švedske, Srbije i regiona i u prisustvu lokalnih proizvođača organske hrane, u okviru tog projekta čiji je cilj da se prepoznaju potencijali lokalnih zajednica i preduzetnika u proizvodnji zdrave hrane, predstavljeni su primeri dobre prakse, koji podrazumevaju povezanost te proizvodnje sa očuvanjem životne sredine.\nJan Lundin, ambasador Švedske u našoj zemlji, istakao je da je „hrana odlična tema za saradnju sa Srbijom“, za koju je rekao da je „veoma plodna zemlja, a da bi to ostala u budućnosti trebalo bi obratiti pažnju na zaštitu životne sredine“.\n– Preduslov za proizvodnju zdrave hrane su čista voda, efikasni načini za recikliranje otpada i upravljanje tim otpadom i drugi faktori koji su značajni za ekologiju ovog regiona. Sve je to povezano i mi u Švedskoj godinama tako radimo. Želimo da sarađujemo sa Srbijom u toj oblasti, posebno zbog toga što je ovde prehrambena industrija veoma bitna osnova za lokalnu privredu, kazao je ambasador Lundin i istakao da Švedska sarađuje sa 17 lokalnih samouprava u Srbiji u projektima o recikliranju otpada, njegovom upravljanju, prečišćavanju otpadnih voda i drugim i da je pomogla izgradnju regionalne deponije Duboko u Užicu.\nNavodeći da „kompletna količina maline koja se proda u Švedskoj potiče iz Srbije“, on je dodao da je prošle godine posetio „Sirogojno kompani“ u Sirogojnu i da se uverio u to da ta firma primenjuje visoke standarde kvaliteta i da partneri iz Švedske žele da nastave takvu vrstu saradnje.\nPredsednik Opštine Čajetina Milan Stamatović naglasio je da je ta lokalna samouprava „učinila sve što je važno za održivi razvoj – od stvaranja povoljnog privrednog ambijenta, preko izgradnje infrastrukture, do usvajanja strategija razvoja i drugih planskih akata, kako bi postala jedna od najuspešnijih lokalnih samouprava u Srbiji“.\nNavodeći da ta opština koristi iskustva skandinavskih zemalja, Stamatović se zahvalio švedskoj vladi na dosadašnjoj saradnji i to u projektima zaštite životne sredine, navodeći da je, osim značajnih donacija, podrška švedskih stručnjaka bila neprocenjiva u oblasti edukacije, te da bez te vrste podrške, kako je rekao, „danas ne bi bilo ni regionalne deponije Duboko u Užicu, ali ni drugih deponija u Srbiji“.\n– U ekonomski razvijenim zemljama proizvodnja zdrave hrane i zaštita životne sredine su veliki biznis. Dok je smeće u Srbiji danas veliki problem, u skandinavskim zemljama, u šta smo se uverili prilikom naših studijskih putovanja, jeste osnov za veoma unosan posao i predstavlja biznis budućnosti. S druge strane, proizvodnja zdrave hrane može da bude zamajac razvoja lokalnih samouprava i mogućnost za izlazak Srbije iz sadašnje ekonomske krize, poručio je Stamatović.\nKako je još naveo, „za razliku od ostalih predstavnika lokalnih samouprava, koji govore šta treba, kako i kada da urade, Čajetina je mnogo toga već uradila“.\n– U proizvodnji hrane oslanjamo se na tradiciju naših predaka i to je ono što najbolje znamo, a to je proizvodnja suhomesnatih proizvoda, maline i drugog voća, kao i povrća. Poljoprivreda, stočarstvo i turizam su komplementarne grane privredne grane i sa time možemo da izađemo na svetsko tržište. Ako je turizam sa desetog mesta došao na treće mesto u BDP svuda u svetu, mislim da Srbija ima neiscrpne potencijale i to treba iskoristiti uz primenu uspešnih međunarodnih iskustava, koja su jednostavna, primenjiva, efikasna i održava i to je šansa za Srbiju, ali za to su potrebni i ljudi i novac, poručio je Stamatović.\n– Iskoristili smo sopstvene resurse i Čajetina je postala profitabilna i jedna od najuspešnijih lokalnih samouprava u Srbiji. Međutim, o tome retko možemo da govorimo u medijima i da budemo primer dobre prakse, kazao je Stamatović i zahvalio se predstavnicima Švedske, ali i drugim zemljama čiji predstavnici učestvuju u čajetinskim projektima jer, kako je rekao, „time šire dobre vesti o toj opštini, što je veoma važno za njen dalji turistički razvij“.\nSistemski pristup proizvodnji\n– Govorimo o tome koliko je važna hrana i koliko je bitno razmišljati i usmeriti se na značaj sistemske proizvodnje hrane u jednom društvu. U ovaj projekat se nisu uključili samo pojedinci, već i mladi ljudi i start-ap organizacije koje se bave ovom temom sa ciljem da podignemo svest o značaju zdrave hrane – poručila je menadžerka projekta Birgita Tenander iz Švedskog instituta, a svoja iskustva u proizvodnji i plasmanu proizvoda, izazovima i problemima sa kojima se suočavaju govorili su i domaći preduzetnici.\nProjekat se realizuje uz pomoć sredstava iz budžeta Opštine Čajenina


Neprihvatljiva izjava ministra da ne može da garantuje bezbednost – DnevniZurnal\nNeprihvatljiva izjava ministra da ne može da garantuje bezbednost\nby admin 02/09/2021, 16:29 1.8k Views\nIzjava ministra unutrašnjih poslova Crne Gore da ne može da garantuje apsolutnu sigurnost svim građanima i novinarima na Cetinju je neprihvatljiva i ne šalje dobru poruku, ocenio je za N1 Aleksandar Zeković iz Građanske inicijative 21. maj.\n„Ona se tumači kao jedna nepotrebna inicijativa ka daljem podizanju tenzija. Kao da je država nemoćna da odgovori na moguće kršenje prava, odnosno na nasilje koje se potencijalno može desiti. Mislim da takav vid profesionalnog propusta nije smeo da se desi“, rekao je Zeković za N1.\nOn je podsetio da su i u prošlosti postojali događaji visokog rizika – kao, na primer LGBT događaji, Povorke ponosa, čak i određeni sportski događaji su bili visokog rizika.\n„Ali, uvek je vlada i država nastupala sa te pozicije da će apsolutno pokazati svoju odlučnost da primenjuje zakone jer ona ima sve resurse i sve kapacitete da to zaista i uradi“, rekao je Zeković.\nPodsećamo, ministar unutranjih poslova Crne Gore Sergej Sekulović saopštio je u sredu da imaju saznanja da „postoje ekstremi sa obe strane“, koji planiraju radikalizaciju na Cetinju, gde će se održati ustoličenje mitropolita crnogorsko-primorskog Joanikija 5. septembra.\nby admin 23/10/2021, 22:49\nby admin 23/10/2021, 22:13\nby admin 23/10/2021, 21:52


Općina Tuzla: Usporeno izdavanje izvoda iz matičnih knjiga, građani se mole za strpljenje\nIz Službe za opću upravu i zajedničke poslove Općine Tuzla obavještavaju sve nosioce podataka upisanih u matične knjige Općine tuzla (kao i druge zainteresovane subjekte) da se od 23.6.2014. godine počelo sa primjenom nove aplikacije za vođenje matičnih knjiga u elektronskoj formi i za izdavanje izvoda iz tih knjiga.\nNova aplikacija (preporučena od Federalnog ministarstva unutrašnjih poslova koje vrši nadzor nad vođenjem matičnih knjiga) je osnova za uspostavu općinskih/gradskih i kantonalnih Matičnih registara kao i jedinstvenog centralnog registra matičnih podataka FBIH.\nPrimjena nove aplikacije iziskuje podešavanje (i nabavku nove) računarske opreme kao i određeni vremenski period obuke i prilagođavanja matičara na rad po novom sistemu što usporava izdavanje traženih izvoda.\n-Jasno je da takva situacija (uz ostale probleme nastale nakon paljevine glavne administrativne zgrade Općine Tuzla i izmiještanja „Šalter sale“) izaziva nezadovoljstvo i građana i zaposlenika. Razumijevajući potrebu građana za što hitnijim pribavljanjem potrebnih izvoda iz matičnih knjiga, matičari Općine Tuzla i drugi zaposlenici Službe za opću upravu i zajedničke poslove Općine Tuzla (zajedno sa zaposlenicima firme koja je ovlaštena za uspostavu Matičnih registara na području FBiH ulažu maksimum napora da se konkretna situacija prevaziđe i vjerovatnoća je da će to biti veoma brzo zbog čega molimo za strpljenje i razumijevanje – istakli su u Službe za opću upravu i zajedničke poslove Općine Tuzla.


Ne davimo Beograd: Spalionica razuma topi novčanike\nBeta 28. septembra 2019. 10:40\nInicijativa „Ne davimo Beograd“ saopštila je da je Skupština grada Beograda usvojila odluku o uvodjenju takse za spaljivanje otpada, u iznosu od oko 200 dinara, što je, kako su ocenili, posledica sprovodjenja štetnog projekta izgradnje spalionice u Vinči.\n„Kao što smo upozoravali, troškovi ovog projekta prelamaće se preko džepa Beogradjana, ali i budžeta grada Beograda, koji će u narednih 30 godina izdvajati više od 38 miliona evra godišnje za njegovo sprovodjenje“, navedeno je u saopštenju.\n„Analiza ugovora o ulaganju koju smo uradili još u oktobru 2017. godine pokazala je da će čak 70 odsto ukupnih troškova platiti direktno gradjani i gradjanke Beograda. Pored toga, ugovor o javno-privatnom partnerstvu garantuje otkup električne energije od privatnog partnera po duplo većoj ceni od one na medjunarodnom tržištu u narednih 12 godina (8,57 eurocenti/kWh za energiju iz otpada i 6,91 eurocenti/kWh za energiju iz deponijskog plina) što naše gradjane stavlja u poziciju da struju plaćaju dva puta više od građana EU“ tvrdi Inicijativa.\nNa navedene iznose troškova ugovora, treba dodati i sve prateće infrastrukturne troškove,kao što je izgradnja infrastrukture za prenos toplotne energije, izgradnja brane koja sprečava klizanje postojeće deponije, izgradnja alternativnog pristupnog puta preko Velikog sela i Slanaca, troškovi eksproprijacije i raseljavanja stanovništva sa područja oko deponije.\nZa Ne davimo Beograd poseban problem sa spalionicom u Vinči predstavlja dodatno zagadjenje životne sredine, jer će se otpad spaljivati bez prethodnog tretmana i u vazduh oslobadjati kancerogene supstance (dioksine i furane) , a u Srbiji ne postoji laboratorija koja može da izmeri njihovo prisustvo.


Ušakov je takođe kazao da se on sastao sa Trampovim savetnikom za nacionalnu bezbednost Džonom Boltonom.\n- Rusija i SAD su spremne da nastave kontakte - rekao je Ušakov.\nOn je ipak dodao da "nije siguran kada bi mogao da bude održan novi sastanak Putina i Trampa".\nPrethodno su oni imali zakazan sastanak na marginama samita, ali je Tramp rekao da ga je otkazao, nakon incidenta u Kerčkom moreuzu.\nTramp sa Sijem na samitu G20


RS/BiH Archives - Stranica 76 od 76 - UGLJEVIK.INFO\nNaslovna RS/BiH (page 76)\nDeset puta veće kazne za nesavjesne vozače\nDugo očekivane zakonske promjene iz oblasti bezbjednosti saobraćaja u BiH, a koje predviđaju veće kazne za bahate učesnike, uskoro će stupiti na snagu, pa će tako za prekoračenje brzine od 30 km na čas kazna iznositi od 400 do 1.000 KM, a recimo za pješaka koji priča na telefon čak 40 KM! Prema očekivanjima stručnjaka iz ove oblasti, to će …\nNakon izbora Dodik se rastaje sa Cvijanovićevom, Tegeltijom i Bogdanićem\nMilorad Dodik će nakon oktobarskih izbora smijeniti Željku Cvijanović sa premijerske pozicije. “Dodik je nezadovoljan njenim radom, a i Cvijanovićeva jedva čeka da ode sa mjesta predsjednice Vlade Republike Srpske, jer joj je dosta svega”, tvrde izvori iz vrha SNSD-a. Sigurno odlazi i Zoran Tegeltija, ministar finansija, kojeg Dodik poodavno želi da ukloni. “Tegeltija je ranije imao ambiciju da postane …\nRepublička komisija za provođenje referenduma u Republici Srpskoj odlučila je da podnese krivičnu prijavu protiv Centralne izborne komisije (CIK) BiH zbog zloupotrebe službenog položaja. Tužba protiv Centralne izborne komisije biće podnesena zbog toga što dopis o nedostavljanju biračkih spiskova Srpskoj ne odgovara odluci donesenoj na sjednici CIK-a, kaže Siniša Karan. Prema Karanovim riječima, CIK zabranjuje da budu korišćena glasačka mjesta …\nPage 76 of 76First...5060707273747576


Nova "packa" Sloveniji zbog "rizičnog budžeta" | Srpskacafe\nNova “packa” Sloveniji zbog “rizičnog budžeta”\nSrijeda, 27.02.2019., 17:56 Srijeda, 27.02.2019., 17:56\nAžurirani nacrt budžeta Slovenije za 2019. i dalje je u riziku od toga da ne ispuni zahtjeve Pakta o stabilnosti i rastu EU, ocijenila je Evropska komisija.\nEK je istovremeno pozvala Sloveniju da preduzme odgovarajuće mjere u okviru nacionalne budžetske procedure kako bi osigurala usklađenost budžeta sa evropskim pravilima, prenio je portal Seebiz.\nKomisija je mišljenje o ažuriranom nacrtu budžetskog plana Slovenije objavila danas, budući da je prethodni nacrt, koji je podnet u oktobru prošle godine, bio temeljen na scenariju da nema promene politike i u medjuvremenu je podnet preradjeni plan.\nU Briselu ističu da bi nacrt budžeta mogao da dovede do značajnog odstupanja od puta prilagodjavanja ka ostvarenju srednjoročnih budžetskih ciljeva zemlje. Brisel je Sloveniji već ranije ukazao na nedoslednosti u pogledu planiranih strukturnih napora i stope povećanja neto primarne potrošnje sa evropskim ciljevima.\nslovenijaevropska komisijakritikamjererizičan budžet


Kafka nas je odavno opisao | Autonomija\nKafka nas je odavno opisao\nJanković: “Najveći problem je administracija koja je okrenuta sebi i radi kako njoj najviše odgovara, a ne kako građanima odgovara”\nZaštitnik građana Saša Janković izjavio je da su se ove godine građani najčešće žalili na komplikovane administrativne procedure, koje im otežavaju ostvarivanje prava.\n„Najveći problem je administracija koja je okrenuta sebi i radi kako njoj najviše odgovara, a ne kako građanima odgovara“, kazao je Janković za Radio-televiziju Srbije.\n„Procedure su takve da građani nemaju ni prostora, ni energije da obavljaju takve stvari i ostvare svoja prava“, kazao je Janković.\nOn je kao primer napomenuo odlazak kod lekara uz mnoštvo uputa ili dobijanje bankarskih kredita za šta je, prema njegovoj oceni, potrebna konsultacija sa pravnikom – subspecijalistom.\n„Građani neretko olako uzimaju kredite. Potrebno je da više vode računa i štite sami sebe“, poručio je Janković i ocenio da su institucije „postale sistem koji je Kafka davno opisao“.\nOn je kritikovao i najavu novih propisa, vezanih za „muzički dinar“, prema kojima će se plaćati dodatni porez na kompjutere samo zato što se pretpostavlja da će ga neko koristiti za nelegalna kopiranja – pirateriju.\n„Izgleda da ću morati da pišem tim povodom zvaničnu inicijativu Vladi, ako treba i Skupštini“, kazao je Janković.\nKomentarišući probleme građana koji bi zbog neplaćenih komunalnih računa mogli da ostanu i bez svojih stanova, Janković je javna preduzeća kritikovao zbog previsokih plata zaposlenih i izrazio nadu da će ti problemi biti rešeni.\n„Javna preduzeća imaju mnogo toga da racionalizuju u svom radu kako bi usluge koje pružaju bile ekonomski dostupnije svim građanima“, kazao je Janković i istakao da „nije neophodno“ da zaposleni u Javnim preduzeća imaju izuzetno visoke zarade i pred kraj godine dele 13. platu.


Poljoprivreda najbrže rastuća privredna grana u Beogradu - GEM info\nPoljoprivreda najbrže rastuća privredna grana u Beogradu\n17. maja 2018. 19. maja 2018. Marija Dragutinović 0 Comments\nGradski menadžer Goran Vesić prisustvovao je prezentaciji prvog Međunarodnog sajma visokokvalitetne hrane „Belgrade food show”, koji će se 5. i 6. novembra održati u Beogradu. On je, u hotelu „Crowne plaza”, istakao da je poljoprivreda, uz turizam i građevinsrtvo, najbrže rastuća privredna grana u Beogradu i dodao da je to osnovni razlog što Grad Beograd podržava ovakve i slične inicijative.\nGradski menadžer Goran Vesić istakao je značaj sajmova, kao i da je cilj da ih ima što više jer na taj način, kako je dodao, pomažemo da naši brendovi budu prepoznati u svetu. Takođe, da je grad prisutan na mnogim sajmovima u regionu i podsetio da je u toku 85. Novosadski sajam poljoprivrede na kojem Beograd ima svoj štand. On je podvukao da je potrebno da naši brendovi budu prepoznati u svetu, zbog čega je važno da se podrže poljoprivredni proizvođači, ali i da se, kako je naveo, grad usmeri i na start-up projekte u oblasti poljoprivrede, prenoseći svoja iskustva iz te oblasti koja je stekao nedavno u Izraelu.\nVesić je podsetio da turisti koji dolaze u Beograd na prvo mesto ističu kvalitet domaće kuhinje i zaključio da ne postoji razlog da iste brendove ne ponudimo i svetu.\nPredsednik novoosnovane Asocijacije za promociju srpske hrane Robert Čoban je rekao da je cilj te organizacije jačanje prehrambene industrije promocijom i pozicioniranjem srpske hrane kao prepoznatljivnog brenda.\nDirektor USAID – Projekta za konkurentnu privredu Aleksandar Pavlović rekao je da oni podržavaju inicijatvu Asocijacije za promociju srpkse hrane jer postoji veliki potencijal da se domaća prehrambena industrija promoviše, a međunarodni sajmovi su, dodao je, jedan od najznačajnijih načina da se to i postigne.\nTime se ne podiže samo svest o kvalitetu srpske hrane već i otvara mogućnost za većom prodajom i izvozom – ukazao je Pavlović.\nPored predstavljanja proizvođača kvalitetne hrane iz Srbije i regiona, na sajmu u novembru će biti organizovane prezentacije o temama iz industrije i panel diskusije, predstavljeni konkursi za početnike u prehrambenoj industriji. Iako je reč o poslovno orijntisanom sajmu, drugi dan će biti otvoren za posetioce koji će moći da uživaju u vrhunskim proizvodima, naveli su organizatori.\nShare the post "Poljoprivreda najbrže rastuća privredna grana u Beogradu"\n← Kik boks klub Kolubara na Prvenstvu Srbije u Rumi ostvarili zapažene rezultate\nRedovna 17. sednica skupštine Lazarevac odložena je na zahtev odbornika SNS i SPS-a →


Anton Vladimirovič Kartašov (1875-1960) pripadao je poslednjoj generaciji dorevolucionih ruskih crkvenih istoričara. Kao student Sanktpeterburške duhovne akademije, tokom 90-ih godina XIX veka, imao je priliku da sluša predavanja iz crkvene istorije kori-feja ruske crkvene istoriografije Vasilija Vasiljeviča Bolotova. Početkom XX veka predavao je Istoriju Ruske Crkve u prestoničkoj akademiji. Već tada kod njega se rodila ideja o pisanju celovite ruske crkvene istorije. Burni događaji u Rusiji, početkom XX veka, odveli su ga ka aktivnom učešću u društvenim zbivanjima, što ga je udaljilo od akademije i ostvarenja ove ideje. U revolucionarnoj 1917. godini bio je poslednji ober-prokuror Svjatjejšeg Praviteljstvujuščeg Sinoda i ministar veroispovedanja u vladi Kerenskog. Otvorio je rad pomesnog sabora 1917. godine na kojem je, posle više od dva veka, izabran ruski patrijarh. Boljševički prevrat odveo ga je u emigraciju, u Pariz, gde će ostati do kraja života. Na Svetosergijevskom bogoslovskom institutu u Parizu više od tri decenije predavao je Istoriju Ruske Crkve. Upravo će ta predavanja biti osnov njegovog živognog naučnog dela - Očerki po istorii Russkop Cerkvi.\nTežina sa ambalažom: 1,900.00 gr\nDimenzije: 24.00cm x 17.00cm x 6.00cm\nTagovi: Ogledi o istoriji Ruske crkve , Anton Vladimirović Kartašov


source.ba | Semedo iz zatvora direktno u Primeru\nRuben Semedo, portugalski fudbaler, pojačat će špansku Huescu nedugo nakon što je izašao iz zatvora.\nDva kluba iz Premiershipa žele Marija Vrančića\nSenzacionalan transfer za Kolarova, karijeru nastavlja u Španiji\nSemedo je uhapšen je zbog toga što je optužen da je, zajedno sa još dvojcom rođaka, oteo, vezao i mučio nepoznatog čovjeka.\nŽrtva tog nemilog događaja je 12. februara prijavila policiji da su ga Semedo i njegovi rođaci maltretirali u igračevoj kući.\nPoslije toga, navodni počinioci ovog djela ukrali su žrtvine ključeve od kuće i sa njima otišli kako ukrali novac, ili bilo šta vrijedno sa čim bi mogli da ga ucjenjuju.\nSemedo je tada suspendovan od strane Villareala tokom drugog dijela sezone, ali svakako ne bi mogao da nastupa za "žutu podmornicu" jer je u zatvoru proveo više od 140 dana.\nSemedo je u Villareal prešao iz Sportinga, a sada je postao, putem pozajmnice, član novog španskog prvoligaša Huesce.\nU zvaničnom saopćenju tog kluba navedeno je da je ovaj defanzivac poznat po dobroj skok igri i agilnosti, a nigdje se ne navodi njegovo skorašnje kršenje zakona.\n24-godišnji fudbaler je rođen u Amadori u Portugalu, a za mlađe selekcije nacionalnog tima nastupio je osam puta, prenosi B92.


Sud BiH poništio odluku CIK-a, Stevandićeva US ide na izbore! - Istinito.com - Ne budi ovca!\nPočetna > Aktuelno > Sud BiH poništio odluku CIK-a, Stevandićeva US ide na izbore!\n15. Oktobra 2020. Istinito434Leave a Comment on Sud BiH poništio odluku CIK-a, Stevandićeva US ide na izbore!\nApelaciono odjeljnje Suda BiH uvažilo je žalbu Ujedinjene Srpske i poništilo odluku Centralne izborne komisije BiH o poništenju prijave ove stranke za učešće na lokalnim izborima.\nCIK BiH je svojom odlukom od 7.oktobra poništio ovjeru za učešće na izborima stranke Ujedinjena Srpska, a njenog lidera Nenada Stevandića kaznila sa 10.000 KM.\nOva odluka CIK BiH, uslijedila je zbog objave spota ove političke partije, koji je prema tumačenju CIK, predstavljao kršenje Izbornog zakona BiH. S obzirom da je ova stranka i ranije kažnjavana, CIK je izrekao najdrastičniju kaznu.\nPredsjednik US Nenad Stevandić, rekao je tada da je odluka neprihvatljiva i neodrživa i najavio žalbu Sudu BiH. Žalbe su podnijeli i drugi funkcioneri US.\nIpak, Sud BiH nije našao dovoljno dokaza da bi prihvatio odluku CIK koja je odbijena “iz formalnih razloga” i odluka Suda BiH konačna je.\nU Centralnoj izbornoj komisiji iznenađeni su presudom. Odluka Izborne komisije da se Ujedinjena Srpska i njen lider Nenad Stevandić kazne maksimalnom kaznom, predviđenom Izbornim zakonom BiH, sadržavala je 12 gusto kucanih strana na kojima je elaborirana taakva odluka.\nSud BiH je, kako saznajemo, morao donijeti odluku kakvu je donio jer CIK “nije ispunio formalne pretpostavke” svog odgovora.\nTagged istinito nenad stevanić odluka sarajevo sud bih ujedinjena srpska žalba


LG osvaja brojne nagrade za inovativnost na sajmu CES 2020 | Polarotor\nYou Are Here: Home » IT vesti » LG osvaja brojne nagrade za inovativnost na sajmu CES 2020\nPosted on Polarotor on novembar 12, 2019 // Comments Off\nAsocijacija za potrošačku tehnologiju (CTA) prepoznala je LG Electronics (LG) kao kompaniju zaslužnu za revolucionarne inovacije u tehnologiji i dizajnu. Shodno tome, na predstojećem Međunarodnom sajmu potrošačke elektronike (CES), kompaniji će biti uručeno nekoliko nagrada za inovativnost, uključujući nagradu „Najbolje od inovacija“ (Best of Innovation) za LG OLED TV tehnologiju. Već osmu godinu u nizu, flegšip smart telefoni, LG OLED televizori i kućni aparati osvajaju nagrade na CES-u, što je zvanično priznanje industrije za najinovativnije proizvode.\nCES Best of Innovation: LG OLED TV tehnologija još jednom je osvojila ovu prestižnu nagradu u video displej kategoriji, čak treći put u poslednjih pet godina. LG, najprodavaniji svetski OLED TV brend, kreirao je premijum OLED TV kategoriju koja korisnicima omogućava perfektnu crnu, neverovatne boje i nenadmašne karakteristike.\nLG Home Entertainment: Među najznačajnijim proizvodima koji su nagrađeni je jedan od prvih NEXTGEN televizora u industriji koji će biti predstavljen na CES 2020. U pitanju je LG OLED TV sa inkorporiranim ATSC 3.0 standardom sledeće generacije. Više detalja o nagrađenim LG proizvodima iz segmenta kućne zabave – uključujući 8K i 4K Ultra HD televizore, audio proizvode, računare i još mnogo toga – biće predstavljeni na CES 2020 u januaru.\nLG Home Appliances: CES 2020 nagrada „Najbolje od inovacija” biće dodeljene velikom broju LG kućnih aparata koje predvodi LG InstaView Door-in-Door® frižider sa Craft Ice karakteristikom, prvom te vrste u industriji. Dodatne nagrade osvojili su LG Styler sistem za negu odeće, LG PuriCare Mini prenosni prečišćivač vazduha, kao i inovativni proizvodi za pranje veša.\nLG Mobile Phones: Priznanje „Najbolje od inovacija“ poneće i LG smart telefoni – u prvom redu revolucionarni LG G8XThinQ Dual Screen, koji pruža veću kontrolu ekrana sa dva identična OLED displeja koji, jednostavno, rade bolje od jednog. Prestižnu nagradu takođe dobijaju LG V50ThinQ 5G, smart telefon dizajniran za povezivanje, striming, pretraživanje, igranje, deljenje i korisničko iskustvo bez ograničenja, i LG G8ThinQ sa svojim prefinjenim minimalističkim dizajnom, inovativnim audio doživljajem, novim hardverom i softverom za kameru, biometrijskim sigurnosnim karakteristikama i najsavremenijom kontrolom bez dodira.\nNagrada „Najbolje od inovacija” Međunarodne izložbe potrošačke elektronike naglašava napredak proizvoda sa aspekta tehnološkog dizajna i inženjerstva. Nagrade u 28 kategorija se biraju godišnje od strane panelista među kojima su cenjeni industrijski dizajneri, inženjeri i novinari koju odluku donose na osnovu nekoliko kriterijuma – korisničko iskustvo, estetika, inovativan dizajn, kvalitet i doprinos kvalitetu života.\nKompletna lista proizvoda kompanije LG koji su osvojili nagrade na CES 2020 biće predstavljena na konferenciji za medije na CES sajmu 6. januara 2020. godine u Las Vegasu. Posetioci sajma biće u prilici da vide najinovativnije tehnologije u raznim oblastima, kao što su 5G, veštačka inteligencija, proširena i virtualna stvarnost, pametni domovi, pametni gradovi, vozila, digitalno zdravlje i još mnogo toga.


Dan online - Politika: Neka se Željeznjak ne miješa - 2017-08-23\nPrepisali reformu obrazovanja * Predsjednički izbori su prekretnica * Sa nacionalistima nema saradnje * Snajpere nabavljao za klanove * Prepisali reformu obrazovanja * Počasni krug za jednog čovjeka i dvije zastave * Razmračenje kontakta\nVasilije Miličković, predsj. manjinskih akcionara EPCG:\n– Ako ministarka Dragica Sekulić ozbiljno ne shvati naše upozorenje, u krajnjem i kao prijetnju, pravno ćemo je proganjati i sudski procesirati jer konačno neko mora da odgovara za javašluk, nerad i neznanje sa tako visokih funkcija.\nPolitika MIRKO STANIĆ OCIJENIO Neka se Željeznjak ne miješa\nPortparol Socijaldemokratske partije (SDP) Mirko Stanić poručio je juče da novi predsjednik Crne Gore neće biti ni iz jedne partije saveznice Jedinstvene Rusije. Podsjetimo, zamjenik generalnog sekretara Jedinstvene Rusije i jedan od najbližih saradnika ruskog predsjednika Vladimira Putina Sergej Željeznjak ocijenio je da bi opozicija u Crnoj Gori trebalo da nastavi da bojkotuje parlament, te da bi Demokratski front i Demokrate trebalo da se pomire. On je dodao da bi uspjeh mogao garantovati jedinstveni predsjednički kandidat.\n– Predstavnik Jedinstvene Rusije Željeznjak već nekoliko puta sebi daje za pravo da savjetuje crnogorske političke partije i daje ocjene političke situacije u našoj zemlji. Pored toga što se čini da mu to niko ne traži, dobra praksa bi nalagala da se partijski funkcioneri ne miješaju u unatrašnja politička pitanja stranih država, ali Željeznjak to očigledno ne zna. Ukoliko već ima namjeru da nekog savjetuje, neka to radi sa Novom srpskom demokratijom i DPS sa kojima njegova Jedinstvena Rusija ima sporazume o strateškoj saradnji, a mi ćemo i sami naći način da od Crne Gore napravimo uspješnu, demokratsku i razvijenu zemlju. Čini se da upravo razigravanje nacionalnih priča u proteklih par mjeseci ide naruku politici podjela u Crnoj Gori od koje koristi imaju samo navedene saveznice Jedinstvene Rusije i da nije slučajno pojačano interesovanje nacionalističkih krugova raznih boja za Crnu Goru poslije ulaska naše zemlje u NATO – navodi u saopštenju SDP-a koje je potpisao Mirko Stanić.\nStanje u DIK-u slika političke krize\nOd članarina 30 hiljada eura\nOd naših plata obnavljaju se škole\nNe obaziremo se na napade\nNapadaju Jokića jer otkriva afere\nPodrška održavanju skupštine\nPrvo da podrže nezavisnost pa da pričamo o kandidatu\nNijesam optimista kad je SNP u pitanju\nOdgovaraćete za pokradene milione\nSpriječiti zloupotrebe evropskih fondova


Obamine reči o DAEŠ-u nemaju veze sa stvarnošću - 09.12.2015, Sputnik Srbija\nObamine reči o DAEŠ-u nemaju veze sa stvarnošću\nOpšti ton poruke predsednika SAD Baraka Obame naciji: „Imamo plan kako da uništimo DAEŠ (takozvanu Islamsku državu) i idemo u dobrom pravcu“, ima veoma malo... 09.12.2015, Sputnik Srbija\n21:14 09.12.2015 (Osveženo: 21:20 09.12.2015)\nOpšti ton poruke predsednika SAD Baraka Obame naciji: „Imamo plan kako da uništimo DAEŠ (takozvanu Islamsku državu) i idemo u dobrom pravcu“, ima veoma malo veze sa stvarnošću u kojoj bliskoistočna strategija SAD ne funkcioniše, piše analitičar lista „Komentari”, američki istoričar Maks But.\n8 Decembar 2015, 08:50\n„U čemu je specifičnost ove strategije?“, pita se istoričar. Obama je govorio o vazdušnim napadima na lidere DAEŠ-a, teško naoružanje i infrastrukturu“, podsećao na to da će Vašington nastaviti da obučava i naoružava Iračane i Sirijce, spominjao je „američko liderstvo“ i vremenske okvire koje je šef Stejt departmenta Džon Keri postavio na bečkim pregovorima.\nSve navedeno, prema mišljenju Buta, moglo je da ostavi utisak samo na one čiji je opseg znanja o ratu u Siriji ograničen samo na Obamine govore, „oni koji odavno prate vesti znaju da nijedna od ovih operacija nije posebno uspešna“.\nKomentator lista navodi svoje argumente: Da, Vašington bombarduje položaje DAEŠ-a i njihovu infrastrukturu, ali borci su i dalje sposobni da se brzo regenerišu – njihova delatnost ostvaruje se na osnovu poreza koje uzimaju od žitelja kalifata. Samo vazdušnim napadima nemoguće je prekinuti ovaj izvor finansiranja, navodi But.\n„Da, SAD obučavaju sirijske i iračke borce za borbu protiv DAEŠ-a, ali najuspešniji vojnici i dalje su Kurdi, koji su zainteresovani samo za kurdske teritorije“, piše američki istoričar.\nVašington pokušava da spreči terorističke napade širom sveta radeći zajedno sa svojim saveznicima u koaliciji, ali ova strategija nije uspešna – teroristički napadi iznad Sinaja, u Parizu, u San Bernardinu, u Jemenu i Bejrutu govore sami za sebe.\nDeo krivice za ove događaje, prema mišljenju Maksa Buta, snosi i Turska, koja nije sposobna da prekine tok regruta DAEŠ-a, koji u hiljadama pristižu na njenu teritoriju.\nŠto se tiče diplomatije, za političko rešavanje krize kamen spoticanja ostaje figura predsednika Sirije Bašara el Asada, dodaje analitičar.\n„Zbog svega ovoga misleći ljudi u SAD su već shvatili da se DAEŠ ne može ’obuzdati’ uprkos onome što je Obama govorio neposredno pre terorističkih napada u Parizu. U nedeljnom govoru predsednik je odustao od svojih nezgrapnih pretenzija na uspeh, ali je opstala njegova čvrsta uverenost u efikasnost izabranog kursa“, smatra istoričar.\n„Obama, tvrdoglav u svojoj privrženosti strategiji koja ne funkcioniše, gubi rat protiv DAEŠ-a i protiv islamističkog terorizma“, piše But.\nTo intuitivno oseća i američka javnost. Prema anketi televizijskog kanala Si-En-En, više od 60 odsto ispitanika nije zadovoljna kampanjom SAD pod rukovodstvom Obame protiv DAEŠ-a, a 53 odsto anketiranih podržavaju upućivanje kopnenih snaga u zonu konflikta.\nOptimističnim brbljanjem teško se ljudi mogu ubediti da rat teče po planu, samo borbeni rezultati mogu da dovedu do odobravanja publike u zemlji, a ovi rezultati su daleko od idealnih, zaključuje američki istoričar.


Folksvagen doveo bivšeg izvršnog direktora Opela - INFORMACIJA JE KAPITAL - Capital.ba\nFolksvagen doveo bivšeg izvršnog direktora Opela\n26. okt. 2015. 16:15 Objavljeno u VIJESTI IZ SVIJETA\nBERLIN, Folksvagen koji je posljednjih mjesec i po dana pogođen skandalom sa softverom koji je varao na testovima emisije štetnih gasova već preduzima određene mjere kako bi se kompanija što prije oporavila. Tako je saopšteno da je VW za šefa strategije imenovao Tomasa Sedrana, bivšeg izvršnog direktora Opela.\nSedran se smatra veoma iskusnim stručnjakom kada je u pitanju strategija razvoja. Osmislio je “Drive Opel 2022”, plan koji za cilj ima da preokrene situaciju na evropskom tržištu na kojem je Opel gubio dosta novca i koji trenutno General Motors provodi. Jedno vrijeme Sedran je bio šef Šervoleta i kadilaka za Evropu.\nSedran će na svoje novo radno mjesto doći 1. novembra i direktno će odgovarati Matiasu Muleru, izvršnom direktoru Folksvagena.\nVW je tokom interne istrage o skandalu sa softverom suspendovao niz visokopozicioniranih šefova, među kojima i nekoliko vrhunskih inžinjera iz svojih najjačih brendova Audi i Porše.\nSedran je prije dolaska u Opel radio na visokim pozicijama u konsultantskim firmama Roland Berger i AlixPartners. Tokom vremena provedenog u AlixPartnersu blisko je 2009. godine sarađivao sa Opelom. Agencije\nKljučne riječi: folksvagen, istraga, opel, tomas sedran\nSAD proširuju istragu protiv VW-a na “porše” i “audi”\nRadnicima “Audija” bonus po 8.000 evra\nSporan softver i u 700.000 automobila “seat”, u vlasništvu VW\nNjemačko tužilaštvo se predomislilo u vezi Vinterkorna


Pregradni zidovi između različitih stambenih jedinica\nPronađite rešenja i Isover proizvode za izolaciju zidova stambenih objekata i objekata za industrijsku primenu.\nGips-kartonski pregradni zidovi - Konstrukcija za visoke zvučne zahteve\nRešenje za pregradne zidove između različitih stambenih jedinica sa dvostrukom metalnom konstrukcijom, omogućava brzu izradu zida visokog toplotno-zvučnog izolacionog efekta. Izolacija se sastoji od rolni mineralne vune Isover Par Gold 4+ ili Isover Akusto 4+ koje sadrže patentirano vezivo na bazi obnovljivih materijala pa udovoljavaju najstrožim evropskim zahtevima o emisiji formaldehida i VOC (isparljivih organskih jedinjenja) u unutrašnjim prostorima. Obostrana obloga gips-kartonskim pločama sa dvoslojnom oblogom i sa središnjom gips- vlaknastom pločom otpornom na stezanja i rastezanja, pruža potpunu sigurnost unutrašnjeg prostora.\nIzolacija pregradnog zida od cigle sa jedne strane - Odlične toplotno-zvučne karakteristike\nRešenje za pregradne zidove od cigle, između različitih stambenih jedinica, kao i za izolovanje spoljnih zidova sa unutrašnje strane, pruža visok toplotno-izolacioni efekat. Sistem je prilagodljiv bilo kojem tipu zida, sistemu i načinu vođenja instalacija. Rešenje predviđa izolovanje rolnama mineralne vune Isover Par Gold 4+ ili AKUSTO 4+ koje sadrže patentirano vezivo na bazi obnovljivih materijala pa udovoljava najstrožim evropskim zahtevima o emisiji formaldehida i VOC (isparljivih organskih jedinjenja) u unutrašnjim prostorima. U slučaju oblaganja spoljnog zida obavezno postaviti parnu branu sa potrebnim priborom ispred izolacionog sloja.\nIzolacija pregradnog zida od cigle - Odlična zvučna izolacija\nRešenje za pregradne zidove od cigle, između različitih stambenih jedinica, tehnikom suve gradnje, odnosno zidne obloge od gips-kartonskih ploča, omogućava postizanje visokog nivoa zvučne izolacije u kratkom vremenu. Zvučnu izolaciju osigurava izolaciona rolna Isover AKUSTO 4+ koja doprinosi poboljšanju kvaliteta unutrašnjeg vazduha zahvaljujući sadržaju patentiranog veziva na bazi obnovljivih materijala, pa udovoljava najstrožim evropskim zahtevima o emisiji formaldehida i VOC (isparljivih organskih jedinjenja) u unutrašnjim prostorima.


Dobar start Zimonjića i Ljodre u Bazelu\nBAZEL - Srpski teniser Nenad Zimonjić i Francuz Mikael Ljodra plasirali su se u drugo kolo turnira u Bazelu, pošto su savladali Švajcarce Mihaela Lamera i Alesandra Sadeckog sa 6:3, 7:6 (12:10).\nDobar početak i loš kraj Ane Ivanović\nLUKSEMBURG - Srpska teniserka Ana Ivanović poražena je u drugom kolu turnira u Luksemburgu od En Kiotavong iz Velike Britanije, sa 0:2 u setovima (3:6, 2:6).\nJelena u Moskvi izgubila od 175. igračice sveta\nMOSKVA - Srpska teniserka Jelena Janković izgubila je u prvom kolu turnira u Moskvi od Ruskinje Jekatarine Ivanove sa 1:2 u setovima (4:6, 6:1, 4:6).\nPeking: Ana Ivanović ekspresno porazila Veru Zvonarjevu\nPEKING - Srpska teniserka Ana Ivanović plasirala se u četvrtfinale WTA turnira u Pekingu pošto je savladala Ruskinju Veru Zvonarjevu sa 6-2, 6-1.\nNovak dobio trofej najboljeg igrača ATP liste\nMONTREAL - Najbolji svetski teniser Novak Đoković primio je u Montrealu, gde učestvuje na Rodžers kupu, trofej namenjen igraču koji zauzima prvu poziciju na svetskoj rang listi.\nDejvis kup: Nole danas vodi Srbe na Šveđane\nHALMSTAD - Teniser Srbije Viktor Troicki, 16. igrač sveta, sastaće se danas sa Šveđaninom Mihaelom Riderstedom, 297. igračem sveta, u prvom meču četvrtfinala Svetske grupe Dejvis kupa, odlučeno je žrebom u Halmštadu.\nDejvis kup: Ziki stigao, još Nole da dođe\nGlas javnosti, 06.07.2011.\nBEOGRAD - Selektor Dejvis kup reprezentacije Srbije Bogdan Obradović rekao je u švedskom Halmštadu, da treninzi idu prema utvrđenom planu, kao i da očekuje pobedu u meču sa Švedskom.\nĐoković i Del Potro danas nastavljaju bitku\nPARIZ- Meč trećeg kola Rolan Garosa između Novaka Đokovića i Huan Martina Del Potra prekinut je zbog mraka pri rezultatu 1:1 (6:3, 3:6) u setovima. Najbolji srpski teniser je startovao ubedljivo dobivši prvi set\nNovak nastavio s pobedama i deklasirao Lopeza\nMADRID- Ubedljivo kako i dolikuje istinskom šampionu Novak Đoković je u trećem kolu ATP turnirra u Madridu nadigrao 29. igrača sveta Giljerma Garsiju Lopeza pobedivši s 2:0 (6:1, 6:2). Na taj način Novak je nastavio seriju uspeha, zabeleživši 29. ovosezonsku pobedu u nizu\nNovak u Madridu pobedio Andersona, sledi Lopez\nMADRID-Najbolji srpski teniser Novak Đoković pobedio je Južnoafrikanca Kevina Andersona s 2:0(6:3, 6:4) u drugom kolu ATP turnira u Madridu. Iako je Anderson važio za neugodnog protivnika Novak Đoković ni u jednom trenutku nije dozolio da se


Dajući nove informacije o situaciji u centrali “Černobil” nakon što su se ruske snage povukle s te lokacije prošlog tjedna, Ukrajina je rekla da usprkos “povećanju razine radioaktivne kontaminacije… zbog neusklađenosti sa zahtjevima za radijacijsku sigurnost i stroge procedure pristupa”, situacija sa zračenjem je “unutar granica” za tu lokaciju.\nUkrajina je navela da, međutim, i dalje nije moguće obnoviti funkcioniranje radijacijskih i drugih senzora zbog nedostatka neophodnog osoblja koje radi na održavanju i drugog specijaliziranog osoblja. Dodano je da ta situacija također može “voditi zakazivanju drugih sustava i komponenti važnih za sigurnost” i da nefunkcioniranje opreme komplicira sveobuhvatni monitoring ključnih parametara sigurnosti na toj lokaciji. Rečeno je i da rukovodstvo centrale ima za cilj osigurati rotaciju zaposlenih i uputiti dodatno osoblje radi popravaka.\nGlavni ravnatelj Grossi je rekao da je ta ukrajinska vijest dodatno naglasila potrebu da eksperti IAEA-e za nuklearnu i fizičku sigurnost i zaštitne mjere otputuju u centralu “Černobil” što je prije moguće. IAEA u neposrednoj koordinaciji i konzultacijama s Ukrajinom razrađuje pakete pomoći i završava logističke pripreme za slanje nekoliko takvih misija u centralu “Černobil” i na druge nuklearne lokacije u zemlji narednih tjedana.\nIAEA zna za nedavna medijska izvješća o situaciji u centrali “Černobil” i Zoni isključenja uspostavljenoj nakon akcidenta 1986. godine, ali njezini eksperti mogu obaviti radiološku procjenu na toj lokaciji i isporučiti centrali opremu vezanu za sigurnost tek kad odu tamo, rekao je glavni ravnatelj.\nOsim novih informacija iz centrale “Černobil”, Ukrajina je navela da nije bilo drugih događanja u svezi s nuklearnom i fizičkom sigurnošću u zadnja 24 sata.


S&T - Infor Route planning - Upravljanje rutiranjem vozila\nInfor Route planning - Upravljanje rutiranjem vozila\nOptimizujte distribuciju uz niže troškove\nModeliranje transportnih puteva — povećanje kvaliteta usluga i skraćenje transportnih puteva\nUz algoritamske analize transportnih puteva, Infor Route Planning omogućava definisanje optimalnih puteva, algoritamsku analizu isporučnih mesta, veličinu i strukturu voznog parka kao i analizu svake stavke pojedinačne isporuke. Pored toga, upotrebom implementiranih algoritama može se efikasno kreirati glavni plan, prilagoditi glavne transportne putanje i kreirati nove putanje u skladu sa potrebama poslovanja. Kada se pokrene operativni plan izgenerisan od strane RP-a, moguće je izdavati naloge za utovar voznom parku, nadzirati izvršenje utovara, replanirati već izgenerisane rute i pratiti realizaciju izvršenja dostava. Moguće su dinamičke promene parametara u toku procesa planiranja npr. definisanje ograničenja na putevima, čime se direktno utiče na proces optimizacije prilikom kreiranja dostavnih ruta.\nOptimizacija sredstava — optimizacija troškova transporta\nGenerisanjem glavnih transportnih puteva, koji efikasno optimizuju resurse transporta kroz ciklus planiranja a uz poštovanje svih definisanih ograničenja na nivou definisanih objekata (kupci/dobavljači, putevi, vozila) Route Planning omogućava potpunu optimizaciju troškova transporta uz garanciju isporuke robe u željeno vreme, na zahtevanom mestu, u tačnoj količini i uz minimalne troškove.\nOblikovanje radnih područja — organizovanje zona transporta\nRešenje omogućava automatsko određivanje radnih područja u odnosu na isporučna mesta a imajući u vidu mrežu puteva ili neko drugo ograničenje kao što su poštanski brojevi, geokodovi ili države.\nRaspoređivanje servisera — poboljšajte usluge kupcima\nRešenje koristi posebne algoritme i načine unosa podataka, koji omogućuju jednostavno usmeravanje servisera, omogućavajući jednostavno upravljanje zaposlenih, te dodeljivanje isključivo kvalifikovanih servisera određenim poslovima. Omogućeno je i kreiranje puteva namenjenih pružanju servisnih usluga, bez isporuke, kao i višestruke posete mnogim lokacijama s ciljem izvršenja potrebne usluge.\nNapredna modelirajuća oruđa\nInteraktivna grafika zasnovana na geografskim vektorskim kartama omogućava jednostavno razumevanje i promenu strategije određivanja transportnih puteva – npr. jednostavnim uočavanjem troškovno neefikasnih naloga i neiskorištenih puteva. Široke mogućnosti korištenja “povuci-i-spusti” (eng. „drag and drop“) sistema omogućuju uređivanje transportnih ruta i izmenu redosleda naloga i unošenje neophodnih izmena kako bi se minimizovali troškovi transporta.


Cene naftnih derivata: Koliko ide državi a koliko naftašima? - Energija Balkana\nPočetna » Video » Cene naftnih derivata: Koliko ide državi a koliko naftašima?\nSa ublažavanjem pandemije korona virusa cena nafte se vratila na nivo od oko 70 dolara po barelu. To je uticalo i na poskupljenje naftnih derivata na benzinskim pumpama, gde su cene naftnih derivata dostigle predpandemijski nivo.\nVeći iznosi koje vozači plaćaju za tankovanje rezervoara svojih automobila ponovo su u žižu javnosti stavili temu: Šta se, zapravo, plaća u maloprodajnoj ceni tečnih goriva? Jer, više od polovine cene naftnih derivata čine razna državna zahvtanja: porez, akciza, razne takse…\nO tome šta je sve uključeno u maloprodajnu cenu goriva, kakva je praksa u drugim zemljama, gde je Srbija u odnosu na svet, ima li mesta državnim intervencijama – da se država odrekne dela zahvatanja da bi gorivo bilo jeftinije… u današnjoj Energiji Sputnjika Jelica Putniković razgovara sa Tomislavom Mićovićem, generalnim sekretarom Udruženja naftnih kompanija Srbije (UNKS).\nTagovi: akcize, cena, cena nafte, naftni derivati, porez, takse, Udruženje naftnih kompanija Srbije\nPrevPRETHODNODobrodošla konkurencija među investitorima u solarnu energiju\nSLEDEĆEOtpadne vode — problem koji hitno treba rešavatiNext


Čumićevo sokače i dalje veoma živo mesto u gradu, zahvaljujući ekipi beogradskih dizajnera koji su se udružili u ideji promocije domaće autorske mode i dizajna. Da sokače ponovo postane modna destinacija u gradu, pobrinula se ekipa koju čini više od dvadeset beogradskih dizajnera, afirmisanih kod nas i u svetu. Nekadašnji Čumić je danas BDD, mesto na kome po prvi put u zemlji svoje radnje imaju različite generacije beogradskih dizajnera. Ideja Belgrade Design District-a je promocija domaće autorske mode i dizajna, promocija koncepta koji postoji u svim velikim metropolama. Osim toga, je mesto susreta mladih beogradskih umetnika različitih profesija, kupaca i obožavalaca dizajna.


Председник Северне Македоније поново ангажовао војску на граници због миграната\nHomeRegionPredsednik Severne Makedonije ponovo angažovao vojsku na granici zbog migranata\n02/04/2021Redakcija BALKAN TVRegion, Vesti0\nPredsednik Severne Makedonije i vrhovni komandant Stevo Pendarovski danas je doneo odluku o ponovnom angažovanju vojske na južnoj i severnoj granici te zemlje radi sprečavanja ilegalnog ulaska migranata.\nKako je saopštio Kabinet predsednika Severne Makedonije, ta odluka je doneta na osnovu odluke Vlade o proglašavanju kriznog stanja ne delu teritorije zbog visokog rizika od povećanog ulaska i tranzita migranata i zbog zaštite javnog zdravlja od ilegalne migracije u uslovima pandemije kovida 19, prenosi Beta.\nOdluku na osnovu koje će vojnici zajedno sa policijom obezbeđivati južnu i severnu granicu Pendarovski je doneo na predlog Vlade Severne Makedonije.\nVlada Zorana Zaeva je odluku o proglašenju kriznog stanja na delu teritiorije zbog migranata donela juče popodne pošto je u ponoć prestala da važi ranija odluka parlamenta o kriznom stanju na južnoj i severnoj granici, uvedena 2015. godine na početku migrantske krize.\nParlament Severne Makedonije, zbog blokade dve opozicione partije Albanaca, nije uspeo da krizno stanje ponovo produži za još pola godine, zbog čega je Pendarovski naredio načelniku Genralštaba da povuče vojsku s južne i severne granice.\nOd dolaska u Srbiju Ziđin uložio oko 700 miliona dolara u RTB Bor


U institucijama se prave da ne vide škakljiva novinarska pitanja\nBANJALUKA, SARAJEVO - U BiH se sve masovnije krši Zakon o slobodi pristupa informacijama, pokazuju podaci nadležnih, dok novinari ističu da je najteže dobiti odgovore na škakljiva pitanja, a u situacijama kada institucije nalaze način da pohvale svoj rad, odgovaraju ekspresno.\nInstitucije BiH nemaju para za struju i gorivo\n13. 04. 2022 16:24\nSARAJEVO - Zbog rasta cijena energenata i činjenice da su na privremenom finansiranju po osnovu budžeta iz 2020. godine, pojedine institucije BiH u problemu su da plate struju i komunalne usluge te nabave lož-ulje i naftu.\nUgašeno grijanje u obje zgrade zajedničkih institucija u Sarajevu\n07. 03. 2022 12:25\nSARAJEVO - Ugašeno je grijanje u obje zgrade zajedničkih institucija u Sarajevu, javljaju "Nezavisnim novinama" radnici ovih zgrada.\nČubrilović: Neefikasne institucije formirane na nivou BiH\n01. 11. 2021 17:52\nBANJALUKA - Lider DEMOS-a Nedeljko Čubrilović izjavio je danas u Banjaluci da devastiranje nadležnosti Republike Srpske traje više od 20 godina, a institucije koje su formirane na nivou BiH nisu pokazale efiksnost koja je očekivana.\n01. 11. 2021 09:00\nBANJALUKA, SARAJEVO - Vlast u BiH godinama ignoriše vapaje prevoznika koji traže da im se smanje nameti na gorivo, a koji im otežavaju ionako teško poslovanje, pokazuje dokumentacija koja je u posjedu "Nezavisnih".\n26. 04. 2021 07:00\nSARAJEVO, BANJALUKA - Iako je Savjet ministara BiH još 2018. godine naložio svim institucijama u BiH da na svojim veb-stranicama objavljuju plate zaposlenih i imenovanih lica, više od 75 odsto institucija to nije uradilo.\n"Institucije kulture RS bez podrške Savjeta ministara BiH"\nBANJALUKA - Odluku o dodjeli sredstava iz tekućeg granta "Sufinansiranje projekata institucija kulture u Bosni i Hercegovini" za 2020. godinu Arhiv Republike Srpske saznao je privatnim vezama u četvrtak, 24. decembra 2020. godine, naveo je Bojan Stojnić, direktor Arhiva RS.\nZaposleni u institucijama BiH državu koštali 666 miliona KM\n03. 10. 2020 08:52\nSARAJEVO, BANJALUKA - U institucijama Bosne i Hercegovine, zaključno s prošlom godinom, ukupno je bilo zaposleno 22.227 radnika, na čije plate i naknade je potrošeno 666.955.252 KM.\nVirus korona ne remeti pauzu u radu institucija BiH\n31. 07. 2020 07:00\nSARAJEVO - Iako je situacija u Bosni i Hercegovini teška, s obzirom na to da pandemija uzrokovana prisustvom virusa korona ne jenjava i da je BiH visoko na listi zemalja koje su rizične i u kojima je stopa smrtnosti od posljedica kovida-19 velika, predstavnici zakonodavne vlasti na nivou institucija BiH ipak će na odmor i to skoro do kraja avgusta, jer nema zakazanih sjednica.\nIz Agencije za javne nabavke putovali na radionicu o trgovini ljudima\n18. 05. 2020 08:40\nBANJALUKA - Neracionalna putovanja zaposlenih u institucijama BiH na račun poreskih obveznika vidljiva su iz godine u godinu i na njih se troše velike svote novca, pa je tako bilo i prošle godine.\nZatražena rigorozna kontrola bolovanja u institucijama\n26. 03. 2020 18:26\nBANJALUKA - Tim za praćenje sprovođenja mjera Republičkog štaba za vanredne situacije Republike Srpske uputio je danas zahtjev nadležnim za rigoroznu kontrolu bolovanja u institucijama koje sprovode mjere Republičkog štaba za vanredne situacije.\nSrezati novac za agencije i institucije bez učinka\n21. 12. 2019 08:00\nSARAJEVO - Političari i analitičari se slažu da treba da dođe do povećanja budžeta institucija BiH za narednu godinu, ali tako da novac bude raspoređen onima kojima je prijeko potreban, a ne pojedinim agencija ili institucijama koje troše novac, a rezultati rada su im mršavi ili skoro ravni nuli.\n16. 11. 2019 09:24\nBiH u 25 oblasti nije mrdnula s mrtve tačke\n26. 10. 2019 08:20\nBANJALUKA, SARAJEVO - Institucije BiH svake godine usvajaju akcione planove za realizaciju preporuka iz izvještaja Evropske komisije, a najveći dio mjera se samo prepiše iz jednog u drugi izvještaj uz izmjenu datuma roka realizacije.


Udruženje Romanijaca u Beogradu obnavlja rad - FILTER\nU Beogradu će u nedjelju, 16. maja, biti održana Osnivačka skupština Udruženja Romanijaca na kojoj će biti donesen programa rada i izabrano rukovodstvo organizacije koja će okupljati ugledne ljude iz Beograda porijeklom iz romanijske regije, rekao je Srni penzionisani pukovnik Vojske Republike Srpske Milan Jolović, koji je zajedno sa penzionisanim generalom Vojske Srpske Vinkom Pandurevićem pokrenuo ovu ideju.\nOn je dodao da je cilj Udruženja organizovanje pomoći narodu svog zavičaja i sveukupnom razvoju ove regije.\n“Udruženje će aktivnosti usmjeravati na poslove apliciranja i posredovanja pri obraćanju Vladi Srbije za dobijanje projekata, pomoći razvoja našeg kraja, obezbjeđivanje promocije potencijala romanijskog kraja u Srbiji, odnosno jačanje poslovnih veza i ostvarivanje materijalnih uslova za ekonomski i kulturni napredak”, naveo je Jolović.\nPrema njegovim riječima, Udruženje Romanijaca će sprovoditi humanitarne aktivnosti, pružati različite oblike pomoći porodicama i pojedincima, prikupljati sredstva za izgradnju planiranih objekata, liječenje bolesnih, te raditi na podizanju nivoa zdravstvene zaštite.\nOsnivačkoj skupštini Udruženja Romanijaca u Beogradu prisustvovaće gradonačelnik Istočnog Sarajeva Ljubiša Ćosić i načelnici opština sa šireg područja Romanije.\nJolović je podsjetio da je prije minulog rata postojalo Udruženje Romanijaca u Beogradu i da će u nedjlju, na zadovoljstvo Romanijaca sa jedne i druge strane Drine, biti obnovljen njegov rad.\nTags: Udruženje Romanijaca\nPrethodna Ivana Pavlović – iz porodičnog malinjaka do svjetskog izbora za Mis turizma\nSledeća Šta je sve potrebno građanima Srpske i BiH za ulazak u Grčku?


MK Grupa želi Budvansku rivijeru | Gde Investirati\nČekamo kada će Vlade Crne Gore odlučiti o raspisivanju tendera za njenu privatizaciju, kazao je Nikola Avram, CEO za hotelijerstvo na nivou MK Grupe.\nPrema njegovim rečima, planovi MK Grupe za Budvansku rivijeru su veliki i, ukoliko se realizuju, staviće Budvu na mapu svetskog turizma.\n“Želimo da podignemo nivo usluge u hotelima Budvanske rivijere na četiri plus i pet zvezdica i, sa nekim od svetskih brendova, od Budve napravimo “hot spot” crnogorskog turizma. Zadržali bismo individualni brend koji bi vodili ljudi iz Budvanske rivijere, dok bismo drugi deo kompanije razvijali sa nekim od vodećih hotelskih lanaca u svetu”, rekao je Avram novinarima iz regiona na otvaranju sezone u istarskom hotelu Kempinski Hotel Adriatic, koji je od kraja prošle godine u vlasništvu MK Grupe.\nO planovima koje imaju za Budvansku rivijeru, kako je naveo, još nisu razgovarali sa Vladom Crne Gore.\nMK Grupa trenutno u partnerstvu sa Strateksom poseduje 30 odsto akcija Budvanske rivijere, koju je Vlada uvrstila u plan privatizacije za ovu godinu. Planirano je da privatizacija jednog od najuspešnijih crnogorskih preduzeća bude obavljena na način što bi Sveti Stefan i Miločer ostali u vlasništvu države, dok bi za vrednost te imovine bio umanjen državni udio u preostalim hotelima Slovenska plaža, Mogren, Palas, Aleksandar i Kristal, i ustupljen Kostiću i Strateksu.\nNa pitanje da li su spremni da investiraju u turističke potencijale severa Crne Gore, Avram je istakao da je MK Grupa otvorena za investicije u čitavom regionu.\nPrevious Azijske berze pale, dolar ojačao prema evru\nNext Ove 4 stvari ne trebate govoriti na razgovoru za posao\nTags Budvanska rivijeraMiodrag KostićMK GroupMK GrupaNikola Avram


Borba za prevlast u Moskovskoj patrijaršiji\nIzvor: Vaseljenska TV, 17.Maj.2018, 10:31\nMoskva – Ruski patrijarh Kiril (Gunđajev) je nezadovoljan ambicijama episkopa Tihona (Ševkunov), koji je 14. maja postavljen za mitropolita Pskovskog, kao i njegovom bliskošću s ruskim predsednikom (nazivaju ga „Putinov duhovnik“).\nOsim toga, izvori TV kanala „Dožd“, bliski administraciji predsedika Ruske Federacije, tvrde da Ševkunov „regularno dobija packe“ od Patrijarha za svoje izjave, čak i u slučajevima kada episkop zauzima ultrakonzervativne >> Pročitaj celu vest na sajtu Vaseljenska TV << stavove. Sagovornik kanala je dodao da se slična situacija dogodila i povodom svetogrdnog filma Alekseja Učitelja „Matilda“.\n„Crkva je brzo shvatila da se mora držati podalje od ove teme, jer su događaji počeli da se razvijaju po lošem scenariju. A Ševkunov skoro da se složio s Natalijom Poklonskom“ – rekao je izvor, blizak Kremlju.\nVisoki federalni zvaničnik rekao je TV kanalu „Dožd“ da se u Kremlju suočavaju s problemima kada pokušavaju da organizuju događaje sa učešćem Putina, Patrijarha i Ševkunova. „Patrijarh je pokušavao da osigura da Ševkunov u tim događajima ne učestvuje“, – rekao je izvor.\nPostoje i mišljenja da je Ševkunov, zbog svoje bliskosti s Vladimirom Putinom, glavni kandidat za budućeg ruskog patrijarha, i da njegovo ustoličenje za mitropolita Pskovskog na to jasno ukazuje.\nThe post Borba za prevlast u Moskovskoj patrijaršiji appeared first on Vaseljenska TV.


Ekonomsko-socijalni savjet o zapošljavanju u ovoj godini (VIDEO)\n24/01/2018 | 12:46 ⇒ 19:35 | Autor: RTRS\nU Banjaluci je održana sjednica Ekonomsko-socijalnog savjeta Republike Srpske, na kojoj je razmatran akcioni plan zapošljavanja Srpske za ovu godinu i izvještaj o radu ovog tijela za prošlu godinu.\nEkonomsko socijalni savjetFoto: RTRS\nGodišnji plan zapošljavanja za ovu godinu dostavilo je Ministarstvo rada i boračko-invalidske zaštite Srpske.\n- Činjenica je da u ovom trenutku imamo veliki odlazak iz RS zbog traženja veće zarade i boljeg zaposlenja, rekla je Ranka Mišić, predsjednica Ekonomsko-socijalnog savjeta.\nDodala je da Dokument akcioni plan zapošljavanja Srpske za ovu godinu mora sadržavati i podatke o izdvojenim iznosima sa imenima firmi kojima je iz sredstava Zavoda za zapošljavanje finansirano novo zapošljavanje.\nPostoje i firme, istakla je Mišićeva, koje koriste podsticaje za zapošljavanje i konstantno zapošljavaju, ali ne zadržavaju radnike.\nNaglasila je da Sindikat traži ujednačavanje iznosa za radnike koji budu proglašeni tehnološkim viškom za vrijeme nezaposlenosti, u skladu sa okruženjem pa i Federacijom BiH.\n- Radnik koji je proglašen tehnološkim viškom danas postaje gola sirotinja jer mu Zavod za zapošljavanje ne omogućuje ni minimalan iznos kako bi preživio, istakla je predsjednica Ekonomsko-socijalnog savjeta.\nSastanku Savjeta prisustvovao je i direktor Zavoda za zapošljavanje Republike Srpske.\nSindikat misli da je Akcioni plan za zapošljavanje u ovoj godini trebao proći raspravu socijalnih partnera pa tek onda doći na sjednicu Ekonomsko-socijalnog savjeta, ali to sa ovim dokumentom, istakla je Mišićeva, nije bio slučaj.\nDragutin Škrebić predsjednik Unije udruženja poslodavaca Republike Srpske, istakao je da postoje zajednički stavovi u vezi sa akcionim planom poslodavaca i sindikata.\nZamjerka Sindikata u vezi sa procedurom, smatra Škrebić, ne stoji, jer se danas raspravlja o nacrtu akcionog plana, a na osnovu današnjih zaključaka napraviće se prijedlog u Vladi.\nSaglasan je da naknada za vrijme nezaposlenosti u Srpskoj treba biti veća, te da radnik koji ostane bez posla ne bi trebalo da bude socijalni slučaj.\nS druge strane, smatra, da su danas mnogo bolji uslovi za povećanje naknade, jer je, ističe i manje preduzeća koja propadaju i masovno otpuštaju radnike.\nKada je riječ o akcionom planu, najveća primjedba poslodavaca je da se da naknada za već izvršeno zapošljavanje, tačnije da nadležne institucije kao jedini mjerodavan faktor koriste informaciju iz Poreske uprave na osnovu koje bi, po broju zaloslenih, firmama koje stiču uslove, bili omogućeni stimulansi za zalošljavanje novih radnika.\nStav Unije udruženja poslodava je da podržavaju zapošljavanje djece porodica poginulih boraca, i smatraju da ona trebaju imati prioritet.\nEkonomsko- socijalni savjet danas je razgovarao o nacrtu akcionog plana, a na osnovu njihovih zaključaka biće formiran prijedlog o kojem će se na Ekonomsko - socijalnom savjetu rapravljati.\nZahtjev saveza sindikata je da rok primanja naknade bude produžen na 24 mjeseca umjesto trenutnih 12, da iznosi 50% prosječne plate. Sada je to 250 KM i povećava se u skladu sa godinama staža.\nPlan za zapošljavanje novih radnika predviđa iznos od nešto više od 14 miliona KM.


TRIVIĆ: NASTAVA POČELA U SVIM ŠKOLAMA – Novosti Plus\n2 Septembra, 2019 2 Septembra, 2019 Dragana Morača\t0 Comments\nMinistar prosvjete i kulture Republike Srpske Natalija Trivić rekla je da su sve škole u Republici Srpskoj danas počele sa nastavom, navodeći da osnovne škole pohađa oko 89.000 učenika, a srednje oko 39.000.\nOna je naglasila da je ljetni raspust iskorišten kako bi se završili radovi na rekonstrukciji i obnovi škola u Srpskoj, za šta su ove godine vlade Srpske i Srbije i kabinet predsjednika Republike uložili oko 9,2 miliona KM. Prema njenim riječima, tokom selekcije za rekonstrukciju školskih objekata, podjednako su u obzir uzete sve škole, kako one u gradskim sredinama tako i one u seoskim, jer je cilj da budu isti uslovi za sve đake.\nTrivićeva je rekla da je ove godine u prve razrede upisano za 400 manje učenika nego prošle godine, te da je zbog toga nastava drugačije organizovana, što je, kako je rekla, veoma važno u procesu obrazovanja. Ona je dodala da je zakonska obaveza Ministarstva prosvjete i kulture da zaštiti đake, pa i one koji žive u izrazito nerazvijenim sredinama i da im bude omogućeno pohađanje nastave, bez obzira na broj đaka u toj sredini.\nDirektor Osnovne škole “Ivan Goran Kovačić” Dragiša Grmuša rekao je da u ovoj školi ima 615 učenika od prvog do devetog razreda. “U ovoj školskoj godini imamo za 10 odsto više upisanih prvačića nego prošle godine, kao i 14 učenika koji dolaze sa drugog upisnog područja”, naveo je Grmuša.\nOn je naglasio da je u ovoj školi sve spremno za početak nove školske godine, te poželio učenicima i nastavnicima sretan početak nove školske godine. Predstavnik kompanije “M:tel” Marko Lopičić rekao je da ova kompanija sa drugim relevantnim institucijama svake godine provodi kampanju, čiji je cilj da se podigne bezbjednost đaka u saobraćaju.\nNa području grada Banjaluka upisano je 1.936 učenika prvih razreda što je za osam pravačića više u odnosu na prošlu godinu. Gradonačelnik je istakao kako je i ove godine dosta rađeno na poboljšanju uslova u osnovnim školama.\nZajedno sa Ministarstvom prosvjete i kulture i Kabinetom predsjednika RS, koordinisano smo radili na obnovi školskih objekata, a jedna od njih je iOŠ „Georgi Stojkov Rakovski“, rekao je on.\nDirektor OŠ „Georgi Stojkov Rakovski“ Dušan Mišljenović, istakao je da je u ovoj školskoj godini upisano oko trideset prvačića više nego lani.\nOve godine imamo upisanih oko 50 učenika, svih razreda, više nego u prošloj školskog godini – naglasio je Mišljenović.\nOn je podsjetio da je u prošloj godini uz pomoć Grada i Vlade RS saniran krov na ovoj školi, a da se ovih dana završava sanacija mokrih čvorova u školi.\n← Važna poruka vozačima na prvi školski dan!\nOtvoren konkurs za školske stipendije u Banjaluci →


Kukan: Crna Gora je lider Zapadnog Balkana u evrointegracijma\nLider Zapadnog Balkana u pregovorima o članstvu u EU trenutno je Crna Gora a na drugom mestu je Srbija, ocenio je evroparlamentarac Eduard Kukan napominjući da se nove članice evropske porodice mogu očekivati za osam ili devet godina, ali ne pre.\nCrna Gora je počela pregovore o ulasku u EU pre dve godine i već je privremeno zatvorila brojna poglavlja, kazao je 21. novembra Kukan u intervjuu za EUbilten (Eubulletin) i istakao da je ta zemlja, iako se to “Srbima mnogo ne svidja”, pravi lider u pregovaračkom procesu.\n“Srbima se ne svidja činjenica da Crnu Goru zovemo liderom jer postoji neka vrsta istorijskog rivalstva izmedju te dve zemlje, kao izmedju Čeha i Slovaka”, kazao je Kukan.\nNavodeći da je Srbija takodje otvorila nekoliko poglavlja u pregovorima sa EU, Kukan je ocenio da je proces pregovora Srbije mnogo komplikovaniji zbog pitanja Kosova.\n“Neke članice EU čak traže od Srbije da prizna nezavisno Kosovo i, mada ne postoji zvaničan dokument EU kojim se to traži od Srbije, to je teško pitanje. Ono što svi traže od Srbije je da normalizuje odnose sa Kosovom”, istakao je Kukan.\n“Sporazum o normalizaciji odnosa je postignut i sada treba da se primeni dogovoreno. To je dodatni teret za Srbiju i toj zemlji će možda biti potrebno više vremena da postane članica EU”, smatra taj poslanik Evropskog parlamenta i bivši slovački ministar spoljnih poslova.\nNa pitanje oko odnosa Srbije sa Rusijom, Kukan kaže da argument da će Srbiji biti teško ako prekine ekonomske veze sa Rusijom i drugi koji se koriste da opravdaju te veze nisu validni.\n“Mislim da EU treba da bude mnogo stroža sa Srbijom jer, iako ne zavodi sankcije Rusiji s obrazloženjem da nije članica EU, od zemlje koja se sprema za EU očekuje se da nam bude mnogo bliža a ne na drugoj strani. Nadam se da će Srbija napraviti pravi izbor u budućnosti”, kazao je Kukan.\nKada je reč o ostalim kandidatima za EU, Kukan je rekao da su Crna Gora i Srbija jedine dve zemlje koje trenutno pregovaraju.\nTursku, koja je takodje u procesu pregovora, Kukan stavlja u “drugu kategoriju” dok za Albaniju, koja je kandidat za EU, kaže da bi bilo dobro da počne pregovore.\n“To su zemlje koje možemo da očekujemo da pre ili kasnije postanu sledeće nove članice evropske porodice ali, za to će biti potrebno vreme, osam ili devet godina, ali ne pre”, ocenio je Kukan.\nGovoreći o izazovu migrantske krize, Kukan je istakao da ga treba shvatiti ozbiljno i da bi u budućnosti, ako se ne obrati dovoljna pažnja i ne preduzmu neophodne mere da se sve drži pod kontrolom, situacija mogla da bude veoma opasna.\n“Mislim da je to ozbiljan problem i EU zaista treba da pruži svu potrebnu pomoć svojim partnerima na Zapadnom Balkanu da se izbore sa tom situacijom koja je veliko breme za njih”, zaključio je Kukan koji je bio specijalni izaslanik UN za Balkan od 1991. do 2001.\n21.11.2016 u 18:57 / Odgovori\nPa i potrebno je i vise nego 10tak godina da vas nadju na karti!


Demo Masters 9 - konkurs - Rock SvirkeRock Svirke\nDemo Masters 9 – konkurs\nU toku je konkurs za učešće demo bendova na takmičenju pod nazivom „Demo Masters 9“ u zajedničkoj organizaciji ekipa radija „Beograda 202“, emisije „Hit 202“ kao i „Demo Expres 202“-a.\nMogućnost da se prijave na konkurs za Demo Masters 9 imaju svi autorski benovi iz Srbije, te ih pozivamo da se priključe. Za prijavu je potrebno poslati podatke o bendu (ime, žanr, kontakt osobu – e-mail i telefon, mesto) na hit.202@hotmail.com.\nFinalisti će se naći na disku Demo Masters, koji će biti objavljen od strane izdavačke kuće PGP RTS u saradnji sa radio Beogradom 202. Prethodne diskove možete preuzeti na sledećoj adresi.\nPobednik nedavno završenog Demo Masters 8 je vršački bend The Hoods, drugo mesto je zauzeo bend iz Kostolca The Static, dok su treći bili bend iz Novog Sada Pry.\nPlana Demo Fest


Vučić u UN: Nema pregovora sa onima koji kažu "moje je moje, o tvojem možemo da pregovaramo"\nPredsednik Srbije Aleksandar Vučić govori na Generalnoj skupštini UN\n"Dogovor Srba i Albanaca je ključan za stabilnost Balkana, i očekujem od velikih sila da podrže i razumeju poziciju Srbije", rekao je u govoru pred Generalnom skupštinom UN predsednik Srbije Aleksandar Vučić. On je, u kontekstu pregovora o Kosovu, citirao američkog predsednika Džona Kenedija i rekao da nema pregovora sa onima koji kažu "moje je moje, a o tvojem možemo da pregovaramo".\nVućić je rekao da dolazi iz zemlje „čiji ljudi najviše od svega žele mir, stabilnost i mogućnost da napreduju“. EU je strateško opredeljenje Srbije, ali predsednik je pred UN istakao i da će "snažno braniti pravo na nezavisnost i suverenitet malih zemalja, pravo na slobodu i samostalno donošenje odluka".\n"Srbija bira da samostalno vodi politiku i samostalno donosi odluke i ne krijemo se nigde, već se hvalimo dobrim i prijateljskim odnosima sa Narodnom republikom Kinom, Ruskom Federacijom i sve boljim odnosima sa SAD. Naš posao je da vodimo računa o našim ljudima i nije nas briga šta će nam neko na svetu reći. Bilo da kupujemo gas ili čokolade, vodimo računa o ceni i kvalitetu, a ne šta će nam reći moćne zemlje."\nSrbiji najviše stalo da se reši pitanje Kosova\nAleksandar Vučić je u UN istakao da "nikome nije više stalno do rešenja nego Srbiji, jer će proizvesti mir, stabilnost i ekonomski napredak na putu ka EU".\n"Očekujemo od velikih sila da razumeju i podrže našu poziciju i argumente i da ne podržavaju poteze koji idu u drugom pravcu, kao što su to radile u ključnim godinama 1999 i 2008.\nKao što je rekao američki predsednik Džon Kenedi – ne možemo da pregovaramo sa ljudima koji kažu „moje je moje, o tvojem možemo da pregovaramo“\n. Zato ja mislim da trajno rešenje mora biti takvo da nijedna strana ne dobije sve, ali da dobije dovoljno...Verujem da je dogovor Srba i Albanaca od ključne važnosti za stasbilnost Balkana i da ta dva naroda u našem regionu imaju ulogu kakvu je Vinston Čerčil pripisao Nemačkoj i Francuskoj kada je govorio o ujedinjenoj Evropi. Spremni smo da nastavimo napore na pronalaženju rešenja za pitanje Kosova, da nije tako ne bismo gradili regionalni autoput Niš Priština."\nPredsednik Srbije je rekao da je Srbija od uvođenja kosovskih taksi na srpsku robu (novembra 2018) do kraja avgusta 2019. izgubila 350 miliona evra, ali i istakao da je na jednostrane poteze Prištine Srbija reagovala umereno.\nBolje povezivanje u regionu\nGovoreći o ekonomiji, predsednik Srbije je priznao da, uprkos pojedinim pokazatelijma, ljudi u regionu ne žive bolje i da su potrebne "decenije mira i ekonomskih uspeha kako bi se dostigle razvijene evropske zemlje".\nNajavio je bolje infrastrukturno povezivanje sa zemljama u regionu i ponovio da se u Njujorku sastao i sa premijerima Severne Makedonije i Albanije i da su razgovarali o zajedničkom tržištu.\n"Složili smo se da radimo zajedno za naše tržište, da stvorimno zajedničko trziste, da napravimo nesto revolucionarno i da balkanske zemlje prestanu da služe samo drugima, već da služe i sebi. Do sada smo se borili za to koja zemlja će da ima veću podršku velikih sila i koja će sila da nam obezbedi bolju budućnost. Naravno da nisam naivan i ne mislim da cemo moci da se oslobodimo od drugih, ali cemo da donismo suverene odluke. Zato Balkan treba da pripada balkanskim narodima."\n„Ako čovek ože da uradi nešto dobro, dajte mu šansu da to i učini“, predsednik Srbije je govor zaključio citatom američkog predsednika Abrahama Linkolna.


Sajam zapošljavanja u Opštini Čukarici - Studio B\nSajam zapošljavanja u Opštini Čukarici Studio B\nBeogradBeograd Pocetna 17. 11. 2018. 15:24:13\nSajam zapošljavanja u Opštini Čukarica okupio je na jednom mestu 34 firme, kojima je potrebno više od 300 radnika različitih zanimanja i stepena kvalifikacija. Važno nam je da ponuda bude raznovrsna i da pokrijemo što više kategorija kako bi što veći broj ljudi došao do posla, ističe predsednik opštine Čukarica Srđan Kolarić i dodaje da to nije jedina akcija koju je opština pokrenula kako bi smanjila nezaposlenost.\nMedicinske sestre i tehničari, kuvari, auto–mehaničari, mašinski inženjeri i arhitekte, samo su neki od profila koji su potrebni firmama koje su se predstavile na Sajmu zapošljavanja na Čukarici. Kandidati, koji su od ranog jutra krenuli u potragu za odgovarajućim poslom, kažu da su ponudom poslova zadovoljni, a bilo je i onih koji su umesto posla u struci, tražili i informacije o tome kako mogu da se prekvalifikuju za neku od struka koje su popularne na tržištu rada.\nSajam zapošljavanja samo je jedna u nizu aktivnosti koje opština Čukarica sprovodi da bi smanjila nezaposlenost, pa se tako za studente koji završe fakultete organizuju i stručne prakse kako bi im se omogućilo da lakše dođu do posla.\nOve godine resorno ministarstvo i Nacionalna služba za zapošljavanje opredelili su 320 miliona dinara za podsticanje novih radnih mesta.\nPored bogate ponude različitih poslova, nezaposleni su na Sajmu takođe imali i priliku da uspostave direktan kontakt sa poslodavcem, da se predstave i predaju svoju radnu biografiju, ali i da se informišu o aktuelnim programima i subvencijama Nacionalne službe za zapošljavanje, kao i za sticanje dodatnih znanja i veština.


Na početku je važna podrška « Blog o socijalnom uključivanju\nOvaj blog iskoristiću da se osvrnem na događaj od pre nekoliko meseci koji je trebalo da predstavlja poziv i povod za promenu pristupa zapošljavanju kod mladih ljudi. Reč je o debati koja je u aprilu održana u Novom Pazaru pod sloganom „Preduzetništvo mladih – na početku je važna podrška“.\nOrganizatori debate bili su Tim za socijalno uključivanje i smanjenje siromaštva i nevladine organizacije Smart kolektiv iz Beograda i Urban In iz Novog Pazara u svojstvu lokalnog partnera.\nIdeja da se u Novom Pazaru organizuje debata koja će mladim ljudima približiti temu preduzetništva javila se nakon što je u Beogradu, nešto ranije, održan sličan događaj. O tome sam već pisao na istom ovom mestu. Nije bilo teško ubediti ljude u ispravnost ideje i neophodnost da baš Novi Pazar bude domaćin jednog takvog razgovora.\nO Novom Pazaru se veoma često govori kao o jednom od najmlađih gradova u Evropi. To potvrđuju podaci Republičkog zavoda za statistiku iz 2011. godine prema kojima oko 30 odsto od ukupnog broja stanovnika čine mladi do 29 godina starosti. Pored toga, Novi Pazar se u jednom dužem vremenskom periodu, a naročito od početka ekonomske krize, suočava sa sve izraženijim problemom nezaposlenosti radno sposobnog stanovništva, posebno mladih. Stopa nezaposlenosti od 47,63% u 2011. godini značajno je iznad republičkog proseka, a skoro polovinu od ukupnog broja nezaposlenih čine mladi u starosnoj kategoriji od 15 do 34 godine. Na drugoj strani, Novi Pazar još uvek slovi za grad koji karakteriše preduzetnički duh njegovih stanovnika, a koji je naročito došao do izražaja i dao rezultate tokom poslednje decenije prošlog veka. U tom periodu privatni sektor, koji je nastajao na ruševinama društvenih i državnih preduzeća koja su propadala, uspeo je da apsorbuje veliki deo nezaposlenog stanovništva.\nDebata je organizovana tako da prvi panel govornika obuhvati predstavnike/ce Tima za socijalno uključivanje i smanjenje siromaštva, Smart kolektiva, Erste banke, Agencije za strana ulaganja i promociju izvoza (SIEPA) i grada Novog Pazara, sa ciljem da predstave svoje institucije i ono čime se bave kada je u pitanju podrška preduzetništvu i mladima uopšte. Posebno interesovanje u publici, koju su činili uglavnom mladi ljudi, izazvalo je predstavljanje programa Biznis mladih Srbije. Ovaj program pokrenuo je Smart kolektiv 2010. godine pružajući podršku mladim preduzetnicima kroz biznis mentorstvo tokom prvih godina rada. Programu se 2012. godine priključila Erste banka sa svojom veoma pristupačnom Superstep kreditnom linijom.\nU okviru drugog panela govorili su mladi preduzetnici Aleksandar i Ninoslav Šćepanović koji su otvorili hostel „Montana“ na Kopaoniku i Filip Radojičić, vlasnik preduzeća „Damek“ iz Čačka. Oni su izneli svoja iskustva vezana za otpočinjanje biznisa, probleme sa kojima su se suočavali, ali i istakli zadovoljstvo poslovnim uspehom koji su sami uspeli da postignu.\n„Specijalni gosti“ debate bili su učenici Tehničke i Ekonomsko-trgovinske škole iz Novog Pazara. Učenici Tehničke škole su radom u učeničkom preduzeću i uspesima na tržištu uspeli da za kratko vreme na sebe skrenu pažnju javnosti i medija. Kako kažu – motivacije im ne nedostaje, a želja im je da se po završetku srednje škole otisnu u samostalne preduzetničke vode.\nŽelja svih nas koji smo radili na organizaciji debate bila je da u drugom panelu obezbedimo učešće mladih iz Novog Pazara koji su započeli sopstveni biznis. U tome nismo uspeli. U potrazi za mladim preduzetnicima/ama koje bismo mogli promovisati kao primere na koje bi se trebalo ugledati, prilikom poziva na debatu dobijali smo različite odgovore: od zauzetosti poslovnim obavezama do toga da su nedugo nakon otpočinjanja posla morali da prestanu sa radom zbog problema u poslovanju. Međutim, meni lično najinteresantniji i za ovu priču možda najupečatljiviji, bio je odgovor mladog preduzetnika koji je tek otvorio samostalnu trgovinsku radnju. I pored velike želje da prisustvuje debati bio je sprečen da se odazove našem pozivu jer radi po ceo dan – jedini je radnik u svom preduzeću! Radi i u prvoj i u drugoj smeni tokom dana, zato što u početnoj fazi razvoja biznisa nema mogućnosti da plaća drugog radnika. Ovaj primer je samo potvrdio dobro poznatu činjenicu da preduzetništvo nije brz i lak, već mukotrpan i težak proces izgradnje sopstvene budućnosti. I baš zbog toga je važno da na početku postoji podrška.\nVratio sam se ovoj temi posle nekoliko meseci jer smatram da je važno još jednom podsetiti na motiv koji nas je pokrenuo na akciju – promovisati preduzetništvo kao alternativu zapošljavanju u javnom sektoru, s jedne strane, i kao način za prevazilaženje problema nezaposlenosti i siromaštva među mladima, s druge strane.


Muzika za restorane – MUSIC DJ\nMuzika za restorane\nSa MUSIC DJ-om nećete više biti u obavezi da razmištaljte o emitovanju muzike u Vašem restoranu.Pažljivo biranje muzičkog pravca, kreiranje jedinstvene playliste i satnice prema Vašim zahtevima i željama upravo je ono što Vam nudi MUSIC DJ. Vaš brendirani internet radio se emituje 24h putem internet striminga i dostupan je istovremeno za slušanje na svim lokacijama u svetu.\nBrendirani tv kanal\nUgostiteljska industrija i muzika su neodvojivo povezani jedni s drugima. Bilo da se muzika emituje u prednjem planu ili pozadini, muzika je uvek neophodan element. Postavljanje pravog pravca muzike od velikog je značaja u svakom gostoprimstvu i pridonosi uspehu kompanije.\nViše zabave poboljšava raspoloženje zaposlenika i gostiju. Uz odgovarajuću muziku, vizuelne efekte, kvalitetnu audio opremu i jedinstven miris u kompletu stvaraju jedinstven doživljaj za svakog gosta posebno. Ako ih pravilno upotrebljavate, rezultiraće vraćanjem gostiju i samim tim većem profitu.\nUsluge MUSIC DJ-a pružaju svakom gastronomskom klijentu kvalitetu i razumljivost te potrebnu za stvaranjem prave atmosfere i željene slike određenog biznisa. Pouzdani muzički i video sistemi kombinovani sa sveobuhvatnom bazom podataka sadržaja osiguravaju optimalno korisničko iskustvo.\nMUSIC DJ ima veliko iskustvo u preporučivanju izbora muzike, video materijala i odgovarajuće audio opreme u ugostiteljstvu. Osim toga, pružamo celovita rešenja – od konsultacija i instalacije audio sistema do montaže zvučnika.\nMUSIC DJ predlog za restorane\nPregled kompletne muzike OVDE


Mirković: Prioritet donošenje medijskh zakona\nNaslovnica NAJNOVIJE Politika Mirković: Prioritet donošenje medijskh zakona\nSrbija – Pomoćnik ministra kulture zadužen za medije Saša Mirković izjavio je da je donošenje medijskh zakona “prioritet prioriteta” i da je želja ministarstva da stvori jednake uslove za rad svim medijima u zemlji.\n“Naša ključna ideja je da stvorimo takav zakonodavni okvir koji bi medijima omogućio lakše poslovanje u vrijeme ekonomske krize koja ih je dovjela u tešku istuaciju. Želimo da stvorimo istovetne uslove i da spriječimo situaciju da neki mediji budu privilegovani u odnosu na druge. Svi treba da imaju istovetne i fer uslove za poslovanje, a da sposobnost, tržište i profesionalizam budu ključni za opstanak i prosperitet”, rekao je Mirković.\nMirković je ocjenio da bi zakon o javnom informisanju kao krovni zakon trebalo da reguliše pitanje izlaska države iz vlasništva u medijima i da uvede projektno finansiranje.\n“Zakon o javnom informisanju bi trebalo da reguliše ključne postavke u vezi sa medijskim zakonodavstvom u Srbiji, a tiču se izlaska države iz medija i projektnog finansiranja. O njemu je prošla javna rasprava prije šest mjeseci, resorna ministarstva su dala komentare i\nstigli su komentari iz Brisela. Ja još nisam počeo da se bavim tim komentarima jer nam je sada prioritet javna rasprava o druga dva zakona”, rekao je Mirković.\nKako je naveo, čim se, 31. oktobra, završe javne rasprave o zakonima o elektronskim medijima i o javnom informisanju Minsitarstvo će se usredsrediti na zakon o javnom informisanju koji bi Vlada Srbije mogla da razmatra u novembru.


Rugova: Došlo je vrijeme da Kosovo ima vlast i oporbu - Index.hr\nRugova: Došlo je vrijeme da Kosovo ima vlast i oporbu\nPredsjednik Kosova i čelnik vodeće albanske političke strankeDemokratskoga saveza Kosova Ibrahim Rugova izrazio je u petak nadu da će njegova stranka ostvariti uvjerljivu pobjedu na parlamentarnim izborima i da će moći sama formirati vladu.\nRugova je u podužem intervuu danom Kosovskoj novinskoj neovisnoj agenciji vijesti KosovaLive, kazao kako očekuje slobodne,demokratske,poštene i tolerantne izbore na Kosovu, kao što je to bilo u trima prethodnim izborima na Kosovu, nakon uspostave civilne misije UN-a na Kosovu i međunarodnih mirovnih snaga.\n"Tijekom ove tri godine imali smo vladu bez oporbe i često su neki ministri preuzeli ulogu oporbe, što je bila prepreka uspješnom radu vlade. Došlo je vrijeme da Kosovo ima vladajuću stranku odnosnu vladu i oporbu", rekao je Rugova u intervjuu za kosovsku novinsku agenciju.\nRugova je izjavio da Kosovo uspješno ispunjava standarde koje mu je postavila međunarodna zajednica. Naglasio je da je to važno za priznanje neovisnosti Kosova. Izrazio je uvjerenost da će nakon izbora, koji se održavaju u listopadu, UNMIK prenijeti još više ovlasti na kosovske institucije.


Vesti online / Srpski informativni portal / Kako da prepoznate kopiju među originalnim parfemima?\nVestionline, opusteno rs\nKako da prepoznate kopiju među originalnim parfemima?\nEvo kako da provalite lažnjak među parfemima\nKako kaže bivša aromaterapeutkinja Tatjana Estevez, mirise prepoznajemo i pamtimo po sećanjima koji nas za njih vezuju, a to je i jedan od razloga što kopije teško razlikujemo od originala.\n* Zagolicajte čula drugima pravim parfemom\n* Parfem koji košta kao automobil\nIpak, postoje smernice koje nam mogu pomoći. Prva je svakako slatkasta karakteristika kopije koja za svoje postojanje može zahvaliti ciljanoj potrošačkoj grupi.\nNaime, kopije se uglavnom prodaju mlađim kupcima koji po pravilu imaju manje novca pa su slatkasti sastojci, koji su ujedno i najjeftiniji, najvjerovatniji izbor proizvođača. Takođe, mladi potrošači neretko imaju slabije istančano čulo mirisa.\nJoš jedna smernica je (ne)postojanje različitih nivoa mirisa. Skuplji parfemi traju duže, a neretko imaju sposobnost da kroz nekoliko sati nakon nanošenja menjaju tri ili četiri mirisne note, dok najbolje kopije u sebi sadrže maksimalno dve note.


Prikazivanje članaka po tagu indeksi\nnedelja, 16 septembar 2018 22:47\nIndeksi cena proizvođača proizvoda poljoprivrede i ribarstva za jul ove godine: najveći pad cena beleži voće, najveći rast povrće\n* Cene proizvođača proizvoda poljoprivrede i ribarstva u julu 2018. godine, u odnosu na jun, u proseku su smanjene za 2,5%\nCene u julu ove godine, u odnosu na isti mesec 2017. godine, smanjene su za 9,7%. Posmatrano po glavnim grupama proizvoda, u odnosu na prethodni mesec, pad cena zabeležen je u grupama\nVoće (-4,9%), Stoka i živina (-2,5%), Industrijsko bilje (-2,4%) i Žita (-2,1%).\nRast cena zabeležen je u grupama Povrće (3,6%) i Krompir (2,4%).\nCilj sprovođenja istraživanja je izračunavanje prosečnih cena i indeksa cena proizvođača proizvoda poljoprivrede i ribarstva. Prosečne cene proizvođača proizvoda poljoprivrede i ribarstva računaju se na osnovu količina i vrednosti otkupljenih i prodatih proizvoda dobijenih iz statistike prometa i statistike poljoprivrede. Od 2013. godine, indeksi cena proizvođača proizvoda poljoprivrede i ribarstva računaju se po novoj metodologiji, koja je usklađena sa evropskim standardima.\nPodaci se publikuju 12. u mesecu (referentni period m-2), u ediciji Saopštenja, sa oznakom CN40, kao i na veb-sajtu Republičkog zavoda za statistiku (www.stat.gov.rs).\nsubota, 25 avgust 2018 09:31\nRPK ZBUO: Indeksi potrošačkih cena za jul ove godine\n* Cene proizvoda i usluga lične potrošnje u julu 2018. godine, u odnosu na jun 2018. godine, u proseku su niže za 0,3%.\nCene proizvoda i usluga lične potrošnje u julu 2018. godine, u odnosu na jun 2018. godine, u proseku su niže za 0,3%. Potrošačke cene u julu 2018. godine, u poređenju sa istim mesecom prethodne godine, povećane su 2,4%, dok su u poređenju sa decembrom 2017. godine povećane 1,9%.\nPosmatrano po glavnim grupama proizvoda i usluga klasifikovanih prema nameni potrošnje, u julu 2018. godine, u odnosu na prethodni mesec, pad cena je zabeležen u grupama Hrana i bezalkoholna pića (-1,9%), Odeća i obuća (-1,3%), Komunikacije (-0,7%), Nameštaj, pokućstvo i tekuće održavanje stana (-0,3%) i u grupi Restorani i hoteli (-0,1%). Rast cena je zabeležen u grupama Alkoholna pića I duvan (2,6%), Rekreacija i kultura (2,3%), Transport (0,4%) i u grupama Stan, voda, električna energija, gas i druga goriva i Zdravstvo (za po 0,1%).\nJovana Vujković / RPK ZBUO\nsreda, 14 jun 2017 13:36\nNajveći pad cena u artiklima hrane i bezalkoholnih pića, najviši rast u oblasti ugostiteljstva, zdravstva i obrazovanja\nCene ovih proizvoda i usluga u maju 2017. godine, u odnosu na april 2017. godine, u proseku su niže za 0,5%. Potrošačke cene u maju ove, u poređenju sa istim mesecom prethodne godine, povećane su 3,5%, dok su u poređenju sa decembrom 2016. godine, povećane 2,7%.\nPosmatrano po glavnim grupama proizvoda i usluga klasifikovanih prema nameni potrošnje, u maju 2017. godine, u odnosu na prethodni mesec, najveći pad cena je zabeležen u grupi Hrana i bezalkoholna pića (-1,4%). Pad cena je zabeležen i u grupama Stan, voda, električna energija, gas i druga goriva i Transport (za po -0,2%), kao i u grupi Nameštaj, pokućstvo i tekuće održavanje stana (-0,1%).\nRast cena zabeležen je u grupi Restorani i hoteli (0,4%), u grupama Zdravstvo i Obrazovanje (za po 0,3%), zatim u grupama Rekreacija i kultura i Odeća i obuća (za po 0,2%) i u grupi Komunikacije (0,1%).\nIzvor: Privredna komora Srbije - RPK ZBUO / S. S.\nnedelja, 20 novembar 2016 18:13\nRekreacija i kultura najskuplji?\nIndeksi potrošačkih cena u Republici Srbiji za oktobar 2016.\n* Indeksi potrošačkih cena definišu se kao mera prosečne promene maloprodajnih cena robe i usluga koje se koriste za ličnu potrošnju.\nCene ovih proizvoda i usluga u oktobru 2016. godine, u odnosu na septembar 2016. godine, u proseku su više za 0,7%. Potrošačke cene u oktobru 2016. godine, u poređenju sa istim mesecom prethodne godine, povećane su za 1,5%, dok su u poređenju sa decembrom 2015. godine povećane 1,8%.\nPosmatrano po glavnim grupama proizvoda i usluga klasifikovanih prema nameni potrošnje, u oktobru ove godine, u odnosu na prethodni mesec, rast cena je zabeležen u grupama Rekreacija i kultura (2,6%), Stan, voda, električna energija, gas i druga goriva (1,5%), Odeća i obuća (1,1%), Hrana i bezalkoholna pića i Obrazovanje (za po 0,6%), Nameštaj, pokućstvo i tekuće održavanje stana i Transport (za po 0,4%) i Restorani i hoteli (0,3%).


Kurir: Nikolić odustao od kandidature - Bizlife.rs\nKurir: Nikolić odustao od kandidature\n18:23 Beograd, 20/02/2017\n“Dogovorili smo se da i dalje zajedno vodimo državu. O funkcijama ćemo posle pobede na izborima. Nastavićemo da zajedno podižemo Srbiju sa kolena. Aleksandar će biti kandidat za predsednika”, rekao je Nikolić za Kurir.\nAleksandar Vučić i Tomislav Nikolić, premijer i aktuelni predsednik oglasili su se zajedničkim saopštenjem u kom se navodi da je dogovorena zajednička saradnja po ključnim pitanjima.\n“Predsednik Srbije i predsednik Vlade Srbije u potpunosti su saglasni da se Srbija nalazi pred ozbiljnim izazovima i iskušenjiima, na koje je neophodno pružiti zajednički i sveobuhvatni odgovor državnog rukovodstva. Jedinstvo svih državnih funkcionera u rešavanju regionalnih problema i izbegavanje krize najširih razmera, prioritetni su zadaci i predsednika Nikolića i premijera Vučića”, navodi se u saopštenju.\nNikolić i Vučić su razgovarali i o predstojećim predsedničkim izborima u Srbiji. Dvojica sagovornika okarakterisala su svoju dosadašnju saradnju kao važnu, značajnu i uspešnu za Srbiju i dogovorili se da blisko sarađuju i u budućnosti, piše u zajedničkom saopštenju.\naleksandar vučić izbori nikolic predsednik kandidatura


Možemo da odahnemo: Bajdenova administracija neće ulaziti u avanture na Balkanu /video/ - 21.01.2021, Sputnik Srbija\nMožemo da odahnemo, nova američka administracija Džoa Bajdena imaće na dnevnom redu krupnije probleme od Balkana i zato se ovde neće upuštati u avanture, uveren... 21.01.2021, Sputnik Srbija\nvesti, politika, analize i mišljenja, komentari i analitika, džozef bajden, sjedinjene američke države, balkan, obrad kesić, zoran milivojević, srbija\n22:15 21.01.2021 (Osveženo: 14:22 13.07.2021)\n„Rečeno je da se na Srbiju gleda kao na ozbiljnog parntera na Balkanu, a da je i kancelarija DFC (Međunarodne razvojne finansijske korporacije SAD) označavao kao zemlju u regionu koja ima veći značaj za američku administraciju“, navodi analitičar. On podseća i da se na nedavnim okruglim stolovima u Vašingtonu gde se razgovaralo o pravcima spoljne politike Bajdenove administracije moglo čuti da neće biti naglih promena što se tiče politike prema otvorenim pitanjima na Balkanu.\nIstina, Amerika i dalje traži međusobno priznanje Beograda i Prištine, kao i funkcionalnu državu u BiH ali nema plan niti ambicije da nameće bilo kakvo rešenje po oba pitanja i zato - možemo da odahnemo, poručuje Kesić.\n„Ima dosta stvari koje jasno govore da će putokaz biti mimo nas, vezan pre svega za unutrašnje probleme u SAD i za globalni kontekst. Naš region svakako ne može biti u prvom planu“, veruje Milivojević.\n„Vašingtonski sporazum je netipičan i zavisi od političke volje i interesa strana. Kad je u pitanju Srbija, nama odgovara što u njemu nema ni reči o statusnim pitanjima, tu je dolazak DFC i podrška „mini šengenu“, obrazlaže diplomata uz opasku da, osim ovog prvog, statusnog pitanja, nema razloga da ostalo ne podrži i nova administracija, tim pre što sporazum predstavlja i dobru osnovu za jačanje srpsko-američkih odnosa.\nNa pitanje, da li očekuje da Balkan i s novom administracijom ostane na „liniji vatre“, kako je svojevremeno upozoravao nekadašnji državni sekretar Džon Keri, koji će sada biti na poziciji Bajdenovog specijalnog izaslanika za klimatske promene, Milivojević kaže da je takav stav strateška konstanta američke politike.\n„Ako imamo u vidu zemlje sa linije vatre koje su tada pobrojane, za vreme Trampa Crna Gora i Severna Makedonija su ušle u NATO. U Moldaviji su bili izbori i došlo je do određenih političkih promena. Najava da Gruzija treba da uđe u NATO je na toj liniji. Pritisak da se Bosna federalizuje i da se Kosovo prizna je na tim linijama, najava da bi Kosovo moglo da uđe u NATO je na toj liniji... Realizacija linija vatre u kontekstu globalnog sučeljavanja sa Rusijom je i dalje na snazi“, konstatuje naš sagovornik.\n29 Novembar 2020, 23:04\n„Inauguracija Bajdena protekla je kao da smo u zelenoj zoni u Bagdadu, a ne u Vašingtonu. Velike su tenzije i nepoverenje između demokrata i republikanaca, pa je teško predvideti teren oko koga bi mogli da izgrade minimalni konsenszus, naprave korak ka pomirenju i spuste animoziteti između pristalica Trampa i Bajdena“, kaže Kesić.\nU spoljnoj politici, i za novu američku administraciju Kina ostaje ključni ekonomski a Rusija vojni rival, a pitanje je samo koji će se mehanizmi primenjivati prema njima i u kojoj meri. „Kad je reč o Rusiji, konfrontacija ostaje mada vest da su spremni da produže START 3 na još pet godina govori o pritisku unutrašnjih problema i suočavanju s realnošću“, kaže Milivojević\n„Bliken je govorio o potrebi da nova spoljna politika bude skromna ali odlučna i to je vrlo bitno. To nismo dosad čuli od ljudi koji predstavljaju establišment. Blinken najavljuje da su oni ipak nešto shvatili i da će imati mekši pristup. To nije loša vest za sve ljude koji strahuju da li će biti pritisaka na njihove vlade“, zaključuje Kesić.


Dačić: Pregovarač ne treba da bude visoka politička ličnost\nPremijer Srbije o izboru pregovarača\n17.07.2013. 21:15h 22.11.2016. 10:20h\nPremijer Srbije izjavio je da glavni pregovarač Srbije u pregovorima sa EU ne treba da bude visoka politička ličnost jer će na političkom nivou postojati državna delegacija koja će učestvovati u pregovorima\nBEOGRAD - Premijer Srbije Ivica Dačić izjavio je danas da glavni pregovarač Srbije u pregovorima sa Evropskom unijom ne treba da bude visoka politička ličnost jer će na političkom nivou postojati državna delegacija koja će učestvovati u pregovorima.\nOn je dodao da su sva ostala tela koja su potrebna praktično već formirana i da ostaje da bude oformljena državna delegacija i glavni tehnički pregovarač. Dačić je, na zajedničkoj konferenciji za novinare sa evropskim komesarom za proširenje Štefanom Fileom, rekao da je to veoma ozbiljan posao i da se zato sada razmišlja ko bi mogao najbolje da radi na nivou tehničkih pregovora.\n"Treba da se izabere i da se dođe do najboljeg predloga i to je šutina. Taj pregovarač ne treba da bude visoka politička ličnost nego treba da bude šef tehničkih pregovora, jer će na političkom nivou postojati državna delegacija, postojaće tim premijera i drugih", rekao je Dačić.


Srpske diplomate posetile Ženki univerzitet Sangšin u Seulu – RASEJANJE.info\nSrpske diplomate posetile Ženki univerzitet Sangšin u Seulu\n23.03.2022 24.03.2022 Katarina\tAmbasada Republike Srbije u Seulu, Ambasador, Koreja, Mirko Kuzmanović, Nemanja Grbić, Sangšin, saradnja, Savetnik, Seul, Ženski univerzitet\nRektor univerziteta Jang Bo Kjung u ambasador Nemanja Grbić\nFoto: MSP/ ambasada RS u Seulu\nAmbasador Republike Srbije u Koreji Nemanja Grbić i savetnik Mirko Kuzmanović posetili su Ženski univerzitet Sangšin u Seulu, gde su imali sastanak sa rektorom i osobljem Kancelarije za međunarodnu saradnju univerziteta.\nNa sastanku su razmotrene mogućnosti za unapređenje prosvetne i međuuniverzitetske saradnje Srbije i Koreje, prenelo je Ministarstvo spoljnih poslova Srbije. Predsednica univerziteta Jang Bo Kjung istakla je da je Ženski univerzitet Sangšin moderan univerzitet sa 13 fakulteta, koje pohađa oko 11.000 studenata, i naglasila da posebnu pažnju poklanja međunarodnoj saradnji, pa tako Univerzitet trenutno pohađa 261 stranih studenata iz 52 zemlje. Svake godine predstavnici univerziteta šalju više od 500 svojih studenata na usavršavanje na partnerske univerzitete u inostranstvu.\nAmbasador Grbić zahvalio je predsednici Jang na informacijama i istakao da postoji veliki potencijal za unapređenje saradnje u oblasti obrazovanja sa Republikom Korejom, posebno kada je u pitanju saradnja univerziteta dve zemlje. Sa druge strane ambasador je predstavio sistem visokog obrazovanja u Srbiji i ukazao na mogućnosti za davanje stipendija stranim studentima, naglašavajući da bismo voleli da vidimo više korejskih studenata u Srbiji i više srpskih studenata u Koreji.\nTokom sastanka, pokazano je interesovanje za uspostavljanje konkretne saradnje između Ženskog univerziteta Sangšin i univerziteta u Srbiji, uključujući razmenu stipendija i uspostavljanje instituta za korejske studije pri univerzitetima u Srbiji (poput „Sedžong Instituta“). Na kraju razgovora, predsednica Jang uputila je poziv ambasadoru Grbiću da studentima Univerziteta održi specijalno predavanje o Srbiji, što je ambasador rado prihvatio, prenelo je ministarstvo spoljnih poslova Republike Srbije.\n← Članovi HO Spoji posetili austrijski parlament\nDopunske škole čuvaju srpski u dijaspori- istakao Arno Gujon →


Moskva: Četiri šefa mafije iza rešetaka – Nadlanu.com\nMoskva: Četiri šefa mafije iza rešetaka\nObjavljeno 27. jan 2013. / 00:27:59\nOni su se tu sastali da bi napravili plan šta i kako posle ubistva vođe klana Aslana Usojana (75), poznatog kao Grandpa Hasana, saopštilo je danas rusko ministarstvo unutrašnjih poslova.\n"Tokom tajnog sastanka održanog pod velom proslave rođendana jedne više 'kriminalne ličnosti', trebalo je da se razgovara o narednim koracima nakon nedavnog ubistva Usojana", navodi se još u saopštenju ruskog ministarstva.\nGrandpa Hasan je smatran jednim od najuticajnih kumova organizovanog kriminala u bivšem Sovjetskom Savezu a ubijen je na ulici u Moskvi, 16. januara, kao žrtva naručenog ubistva, prenosi Rojters.\nPominjući samo nadimke, rusko ministarstvo unutrašnjih poslova kaže da su među uhapšenima dva visoka ruska kriminalca Timoha i Kostil (Štaka i Ekser), kao i dva državljanina Belorusije poznatih kao Medvezonok (Medvedić) i Pašteta.\nU saopštenju se još kaže da su učesnici tajnog sastanka planirali "koordinisani rad organizovanih grupa podređenih kriminalnom klanu Tarijela Onjanija za koga ruski mediji kažu da je rival Usojana. Inače obojica su rođena u Gruziji.\nPrema pisanju ruskih medija, podseća britanska agencija, Usojan je napravio mrežu ilegalnih kockarnica, prodaje droge i oružja, kao i korišćenja prirodnih resursa.


RTCG - Radio Televizija Crne Gore - Nacionalni javni servis :: Svijet :: "Podrška Skoplju, ali bez prekrajanja istorije"\n30. 11. 2020. 15:59 >> 16:00 0\n"Podrška Skoplju, ali bez prekrajanja istorije"\nBugarski premijer Bojko Borisov izjavio je da Bugarska želi da vidi početak pregovora EU sa Sjevernom Makedonijom, ali da on mora da reaguje na "istorijske falsifikate", jer će ga inače optužiti za nacionalnu izdaju i popuštanje pod evropskim pritiskom.\n"Jedina zemlja koja više od Njemačke želi da naša susjedna republika otvori pristupne pregovore sa EU je Bugarska", rekao je Borisov u intervjuu za nedjeljno izdanje njemačkog lista Frankfurter algemajne cajtung (Frankfurter Allgemene Sonntagszeitung), na pitanje o vetu Sofije na otvaranje pristupnih pregovora EU sa Skopljem.\n"Umjesto da vodimo pozitivnu raspravu o evropskom putu Republike Sjeverne Makedonije, sada se krećemo ka putpuno drugačijoj raspravi. Moram da kažem da me takav razvoj zaista brine", rekao je Borisov, koji je lider vladajuće konzervativne partije Građani za evropski razvoj Bugarske (GERB).\nNa primjedbu da zvaničnici i vodeći političari Sjeverne Makedonije "ne idu okolo sa tvrdnjom da postoji makedonska manjina u Bugarskoj", Borisov je rekao da je "kompromis moguć", ali da je "potrebno poznavati istoriju".\nPrema njegovim riječima, bugarski komunisti i komunistička internacionala pod okriljem Moskve su poslije Drugog svjetskog rata "iz ideoloških razloga Bugare u Makedoniji silom htjeli da pretvore u Makedonce".\n"Bugari su tamo natjerani da se zovu Makedonci. Ako se sada u okviru pristupnog procesa EU pojavljuju izvjesni istorijski falsifikati, a ja ne reagujem, moji politički protivnici će reći: Borisov prodaje bugarsku istoriju i popušta pod pritiskom evropskih partnera", rekao je Borisov.\nGovoreći o masovnim političkim protestima koji su ljetos mesecima potresali cijelu Bugarsku, Borisov je ponovio da iza tih demonstracija stoji bugarski tajkun Vasilij Boškov, koji je to, kako je rekao premijer, i sam u legalno prisluškivanim telefonskim razgovorima priznao da upravlja protestima.\nBojko Borisov Sjeverna Makedonija


Potvrđena optužnica protiv Samira Aljukića: Čelnici tuzlanske policije krili prijave i primali mito\nProtiv bivšeg komesara MUP-a Tuzlanskog kantona Samira Aljukića i još trojice policijaca: Amira Đulovića, Nihada Okića i Amira Bajrića, Općinski sud u Tuzli potvrdio je optužnicu koja ih tereti za zloupotrebe službenog položaja, korupciju i primanje mita.\nOni se terete da su oštetili kantonalni budžet za oko 100.000 maraka. U ovom predmetu već su pravosnažno osuđeni zamenik komandira Specijalne policije MUP-a Tuzlanskog kantona Jasmin Kurtić i policajac Vedran Matović, koji će u ovom postupku svedočiti protiv Aljukića i Đulovića, piše Oslobođenje.\n[quote_box_left]Aljukića i njegove kolege policija je pratila više od godinu dana, te uspjela da pronađe desetine nerealizovanih skrivenih prijava na kojima je nastupila apsolutna zastara[/quote_box_left]\nAljukić i ostali su optuženi da su od oktobra 2011. do septembra 2013. godine skrivali preškrajne prijave protiv više firmi koje se bave transportom, te ih držali u ladicama do zastare, a zbog ovog su od vlasnika dobijali mito.\nPolicajci se sumnjiče da su u dogovoru sa komandirom Aljukićem i Kurtićem, zamjenikom komandira u policijskoj stanici Tuzla istok, obustavljali izdavanje prekršajnih naloga za vozače većeg broja firmi. Prilikom kontrola oni su kamione upućivali na tehničke preglede na kojima su im utvrđivane određene nepravilnosti. Potom bi pisali prekršajne naloge, a tada bi vlasnike firme upućivali na razgovor sa Aljukićem i Kurtićem koji bi, uz novčanu naknadu, prijave obustavljali.\nAljukića i njegove kolege policija je pratila više od godinu dana, te uspjela da pronađe desetine nerealizovanih skrivenih prijava na kojima je nastupila apsolutna zastara. Kada su saznali da se protiv njih vodi istraga, oni su te prijave bezuspješno pokušali da pošalju na naplatu.